text:
Biblia elobi nini na likambo etali kosangisa nzoto mibali na mibali to basi na basi?
Bikólo mingi ezali naino kotalela likambo etali libala ya mibali na mibali mpe basi na basi. Kasi na 2015, tribinale monene ya États-Unis endimaki libala ya ndenge wana. Na nsima, bato mingi bakɔtaki na Internet mpo báyeba likambo yango. Motuna oyo mingi na bango batunaki ezalaki, “Biblia elobi nini mpo na libala ya mibali na mibali to basi na basi?”
Biblia elobeli polele te libala ya basi na basi to mibali na mibali. Motuna ya ntina ya komituna nde yango oyo: Biblia elobi nini na likambo etali kosangisa nzoto mibali na mibali to basi na basi?
Kozanga ete báyekola Biblia malamumalamu, bato mingi bakanisaka ete bayebi eyano na motuna yango, kasi biyano na bango ezalaka bongolabongola! Bamosusu balobaka ete Biblia eboyi mpenza likambo yango. Basusu mpe balobaka ete mobeko ya Biblia oyo esɛngi “kolinga mozalani” endimi lolenge nyonso ya kosangisa nzoto.
BIBLIA ELOBI NINI?
Na makambo oyo ezali awa, oyo wapi okanisi ete ezali solo?
Biblia epekisi kosangisa nzoto mibali na mibali to basi na basi.
Biblia endimi kosangisa nzoto mibali na mibali to basi na basi.
Biblia etindaka biso tóyina baoyo basangisaka nzoto mibali na mibali to basi na basi.
BIYANO:
SOLO. Biblia elobi: “Mibali oyo balalaka na mibali . . . bakozwa libula ya bokonzi ya Nzambe te.” (1 Bakorinti 6:9, 10) Yango etaleli mpe basi.
—Baroma 1:26.
LOKUTA. Biblia eteyaka ete kaka mwasi ná mobali oyo babalani nde basengeli kosangisa nzoto.
—Ebandeli 1:27, 28; Masese 5:18, 19.
LOKUTA. Atako Biblia epekisi kosangisa nzoto mibali na mibali to basi na basi, etindaka bato te báyina baoyo basalaka yango, ata mpe konyokola bango na ndenge moko boye.
—Baroma 12:18. [1]
Batatoli ya Yehova bandimaka nini?
Batatoli ya Yehova bandimaka ete toli ya Biblia na oyo etali bizaleli malamu nde eleki malamu mpe bandimaka kosalela toli yango. (Yisaya 48:17) [2] Yango elingi koloba ete Batatoli ya Yehova baboyaka kosangisa nzoto na ndenge oyo Biblia epekisi, ata mpe kosangisa nzoto mibali na mibali to basi na basi. (1 Bakorinti 6:18) [3] Yango nde lolenge ya bomoi oyo Batatoli ya Yehova baponá mpe bazali na lotomo ya kopona yango.
Batatoli ya Yehova balandaka mobeko oyo esɛngi kosalela basusu makambo ndenge tolingaka básalela biso
Ata bongo, Batatoli ya Yehova basalaka nyonso ‘bázala na kimya na bato nyonso.’ (Baebre 12:14) Atako Batatoli ya Yehova baboyaka likambo ya kosangisa nzoto mibali na mibali to basi na basi, batindaka bato na makasi te bálanda makanisi na bango, bakɔtaka mpe te na makambo ya mabe oyo basalelaka bato yango, basepelaka mpe te soki bayoki ete basali bato yango mabe. Batatoli ya Yehova balandaka mobeko oyo esɛngi kosalela basusu makambo ndenge tolingaka básalela biso.
Biblia elobi tóyina bato yango?
Bamosusu bakoki koloba ete Biblia etindaka bato báyina baoyo basangisaka nzoto mibali na mibali to basi na basi mpe moto oyo atosaka Biblia atikelaka bato ya ndenge wana nzela te. Balobaka ete ‘Biblia ekomamaki na eleko oyo makanisi ya bato efungwamaki naino te. Lelo oyo tondimaka bato ya mposo nyonso, ekólo nyonso mpe baoyo basepelaka kosangisa nzoto na ndenge balingi.’ Mpo na bango, koboya kosangisa nzoto mibali na mibali to basi na basi ekokani na koboya bato ya mposo mosusu. Makanisi wana ebongi mpenza? Te. Mpo na nini?
Mpo koboya kosangisa nzoto mibali na mibali to basi na basi ekeseni na koboya bato oyo basalaka makambo yango. Biblia esɛngi bakristo bámemyaka bato ya ndenge nyonso. (1 Petro 2:17) [4] Kasi yango elingi koloba te ete bakristo basengeli kondima likambo nyonso.
Tózwa ndakisa oyo: Kanisá ete omonaka ete makaya ebebisaka nzoto mpe ezali mabe mpenza. Bongo soki moninga na yo ya mosala amɛlaka yango? Bakoloba ete makanisi na yo efungwamá te kaka mpo ekeseni na oyo ya ye? Lokola amɛlaka makaya mpe yo omɛlaka yango te, yango elingi koloba ete oyinaka ye? Soki moninga yango alingi omona ete makaya ezali mabe te, yango ekomonisa te ete makanisi na ye efungwamá te mpe atikaka te moto asala oyo alingi?
Batatoli ya Yehova baponaka kotosa toli ya Biblia na oyo etali bizaleli malamu. Baboyaka makambo oyo Biblia eboyi. Kasi batyolaka te mpe banyokolaka te baoyo basalaka makambo oyo ekeseni na oyo ya bango.
Mobeko ya Biblia eleki makasi?
Bongo baoyo bazalaka na mposa ya kosangisa nzoto mibali na mibali to basi na basi? Babotamá ndenge wana? Soki ezali bongo, ekozala mabe te koloba ete ezali mabe bákokisa bamposa yango?
Biblia elobi te soki bato yango babotamaka bongo, kasi endimi ete bizaleli ya bato mosusu epiká mpenza misisa. Ata bongo, Biblia elobi ete tosengeli koboya bizaleli mosusu; ata mpe kosangisa nzoto mibali na mibali to basi na basi mpo tósepelisa Nzambe.
Bato mosusu bakoki koloba ete Biblia elekisi ndelo. Kasi balobaka bongo mpo bakanisaka ete moto asengeli kosala ndenge nzoto ezali kosɛnga to mpo kosangisa nzoto ezali na ntina mingi na boye ete osengeli kopekisa yango te mpe okoki kopekisa yango te. Kasi Biblia elobi ete moto akoki kokanga bamposa na ye. Na kokesana na banyama, bato bakoki kopona koboya kosala ndenge nzoto na bango esɛngi.
Tótalela ndakisa oyo: Bato mosusu ya mayele balobaka ete bizaleli mosusu, na ndakisa kozala nkandankanda ekoki kozala ndenge moto abotamá. Biblia elobi te soki kozala nkandankanda ezali ezaleli oyo moto abotamaka na yango, kasi endimi ete bato mosusu ‘balingá kosilika’ mpe ‘batombokaka mpambampamba.’ (Masese 22:24; 29:22) Kasi Biblia elobi mpe boye: “Tiká nkanda, mpe tiká kotomboka.”
Bato moke kaka nde bakoki koboya toli yango to koloba ete kopesa baoyo bazalaka nkandankanda toli wana ezali mabe mpenza. Kutu, ata bato ya mayele oyo bandimaka ete bato babotamaka na ezaleli yango, basalaka makasi mpo básalisa bato yango báyeba ndenge ya kopekisa nkanda na bango.
Batatoli ya Yehova basalaka mpe bongo na likambo nyonso oyo eyokani te na mibeko ya Nzambe, ata mpe kosangisa nzoto kati na mwasi ná mobali oyo babalani te. Na makambo nyonso ya ndenge wana, Biblia epesi toli oyo: “Mokomoko na bino ayeba kopekisa nzoto na ye na kosantisama mpe lokumu, na mposa ya lokoso ya kosangisa nzoto te.”
“Bamosusu na kati na bino bazalaki ndenge wana”
Na siɛklɛ ya liboso, baoyo bakómaki bakristo bautaki na mabota ndenge na ndenge mpe bazalaki na bizaleli ndenge na ndenge kasi bamosusu babongolaki mpenza bizaleli na bango. Na ndakisa, Biblia elobeli “bato ya pite, basambeli ya bikeko, bato ya ekobo, mibali oyo bazwamá mpo na kosangisaka na bango nzoto na ndenge oyo ebongisamá te, mibali oyo balalaka na mibali” mpe ebakisi: “Bamosusu na kati na bino bazalaki ndenge wana.”
Ndenge Biblia elobi ete “bamosusu na kati na bino bazalaki ndenge wana” elingi koloba nde ete baoyo batikaki kosangisa nzoto mibali na mibali to basi na basi bazalaki lisusu koyoka mposa yango te? Ekoki kozala bongo te mpo Biblia elobi mpe boye: “Bókoba kotambola na elimo mpe bokokokisa ata mposa moko te ya nzoto.”
Simbá ete Biblia elobi te ete mokristo akoki te koyoka mposa moko ya mabe. Kasi elobi nde ete akoki koboya kokokisa mposa yango. Bakristo basalaka nyonso bápekisa mposa ya ndenge wana; babenganaka mposa yango mpo bákokisa yango te.
Na yango, Biblia ekesenisaka kozala na mposa mpe kokokisa mposa. (Baroma 7:16-25) Moto oyo ayokaka mposa ya kosangisa nzoto mobali na mobali to mwasi na mwasi akoki kopona makambo ya kofandisa na bɔɔngɔ na ye, kaka ndenge akoki kosala soki mposa mosusu nyonso ya mabe ezwi ye, na ndakisa kosilika, kosala ekobo to lokoso.
Atako Batatoli ya Yehova bandimaka toli ya Biblia na oyo etali bizaleli malamu, batindaka bato na makasi te bálanda makanisi na bango. Balukaka mpe te kobongola mibeko oyo ebatelaka baoyo batambwisaka bomoi na bango ndenge mosusu. Nsango oyo Batatoli ya Yehova bamemelaka bato ezali ya malamu mpe bayebisaka yango moto nyonso oyo asepeli koyoka.
^ 1. Baroma 12:18: “Bózala na kimya na bato nyonso.”
^ 2. Yisaya 48:17: “Ngai Yehova nazali Nzambe na yo, Moto oyo azali koteya yo mpo na litomba na yo moko.”
^ 3. 1 Bakorinti 6:18: “Bókima pite!”
^ 4. 1 Petro 2:17: “Bókumisa bato ya ndenge nyonso.”
^ 5. Bakolose 3:5: “Na yango, bóboma binama ya nzoto na bino ya mabele na likambo ya pite, mbindo, mposa ya kosangisa nzoto.”
^ 6. Yakobo 1:14, 15: “Moto na moto amekamaka nde na mposa na ye moko oyo ezali komema ye mpe kobenda ye. Na nsima mposa wana, ntango ekoli, eboti lisumu.”
Makambo mosusu
Biblia elobeli libala ya basi-basi to mibali-mibali?
Na ntembe te, moto oyo asalaki libala na ebandeli ayebi malamu ndenge nini kosala mpo libala eumela mpe ezala na esengo.


c: text/html

text:
Histoire ya Diocèse Isiro-Niangara ebandí na mbotama ya Préfecture Apostolique ya Wɛlɛ ya Likólo mwa 18.12.1911. Préfecture Apostolique yango eutakí na bokaboli «Préfecture Apostolique» ya Wɛlɛ . Wɛlɛ ezali mai maye makei tee, ndakisa, Diocèse ya Bondo.
Nsima, mwa 06.05.1924, Préfecture Apostolique ya Wɛlɛ ya Likólo ekomí «Vicariat Apostolique» ya Niangara.
Mwa 24.02.1958, Vicariat Apostolique ya Niangara ekobota Préfecture Apostolique ya Doruma (na bokaboli Vicariat Apostolique êna). Nsima ya mbongwana eye, Vicariat ya Niangara ekoumela molai te mpo ‘te akoma lisanga lisusu: kozala Diocèse.
Ya sôlo, mwa 10.11.1959, Vicariat Apostolique ya Niangara, lolenge la basusu bayike o Kongó, ekokoma «Diocèse» ; ut’o mokolo môna, ekobyangama «Diocèse ya Niangara»; mpo ‘te ebonga ya Episkopo ezalakí o mboka Niangara. Diocèse ekobyangama «Diocèse ya Isiro-Niangara» banda mwa 23.03.1970, mokolo ebonga to siège épiscopal ekolekisama o Engumba ya Isiro.

robotstxt: allowed

filter: keep


text:
1ère lecture : So 2, 3 ; 3, 12-13
Psaume : Ps 145 (146), 7, 8, 9ab, 10b
2ème lecture : 1 Co 1, 26-31
Evangile : Nsango elamo lokola santu Mateo akomi ( Mat 5, 1-12 a)
Awa Yezu amoni bato ebele, abuti ngomba mpe abandi koteya bango: Esengo na bato ba motema bobola, nde bakomi o likolo. Esengo na bato ba motema boboto, bakonzi nde ya mokili bango. Esengo na bato ba motema bakolela, nde babikisi bango. Esengo na bato bakolimbisa baninga, nde balimbisi bango. Esengo na bato bakoyoka mpas'ya bosembo,. nde batondisi bango (...).
Lokumu na yo, Kristu!


text:
Nasala nini soki moto na ngai alingi kaka tósangisa nzoto?
Okoki komituna: “Malamu nandima kaka? Kutu, bato nyonso basangisaka nzoto, nakosi?”
Kowela koloba bongo te!
Likambo ya solo: Bilenge nyonso te nde basalaka yango.
Ya solo, mbala mosusu otángaki ba-rapport oyo emonisaka ete bilenge mingi basalaka yango. Na ndakisa, ankɛtɛ moko oyo esalemaki na États-Unis emonisi ete ntango basilisaka école secondaire, bilenge mingi basangisaka nzoto. Kasi emonanaki mpe ete bilenge mosusu basangisaka nzoto te.
Tózongela naino baoyo basangisaka nzoto. Bato ya mayele bamonisi ete bilenge yango mingi bakutanaka na makambo ya mpasi lokola:
Motema mpasi. Bilenge mingi oyo basangisaki nzoto liboso ya kobala balobaka ete na nsima, bayokaki mawa mingi.
Kozanga kotyelana motema. Nsima ya kosangisa nzoto, mokomoko abandaka komituna boye: ‘Nani mosusu asangisá nzoto na ye?’
Kolɛmba nzoto. Bilenge basi mingi bakosepela nde na moto oyo akobatela bango na esika asakana na bango. Mpe bilenge mibali mingi bazalaka lisusu na bolingo te mpo na mwasi oyo andimaki básangisa nzoto na ye mpo batyaki ye mbamba.
Likambo ya ntina: Nzoto na yo ezali na motuya mingi; kobebisa yango te. Monisá ete ozali na makasi ya kotosa mibeko ya Nzambe na likambo etali kosangisa nzoto liboso ya kobala. Na nsima, soki obali, okoki kosangisa nzoto. Mpe okosepela na yango mingi, okomitungisa te, okoyoka mawa te, mpe okobanga te, ndenge bato mingi oyo basangisaka nzoto liboso bábala bamitungisaka.—Masese 7:22, 23; 1 Bakorinti 7:3.
Makambo mosusu
BILENGE
Mituna oyo bilenge batunaka, Volimi 2
Elobeli makambo lokola kelasi, kominanola, baninga, baboti, mbongwana na nzoto, ndenge omiyokaka.


text:
Érenyó si Yehova anɛ Tɛmwɛ ányɛ
Kɔri érenyó si bháɛ́nɛ́ ányɔdhɨ́ɔ́. Kʉnda nérenyóme i ɨna mɨtɔ kúndɨ nɛ́.
Makita na biso esalemaka ndenge nini?
Toyanganaka mpo na kosambela mbala mibale na pɔsɔ. (Baebre 10:24, 25) Na makita yango, epai moto nyonso akoki koya, totalelaka makambo oyo Biblia elobi mpe ndenge tokoki kosalela mateya yango na bomoi na biso.
Mbala mingi, esɛngaka bato bápesa biyano, mwa moke ndenge ezalaka na kelasi. Tobandaka mpe tosukisaka makita yango na loyembo mpe libondeli.
Esɛngi kaka te ozala Motatoli ya Yehova mpo oya na makita na biso. Moto nyonso oyo alingi akoki koya. Kokɔta ezali ofele. Tokɔngɔlaka mpe mabonza te.


text:
Affaire l"Or Mbongo
Ndeko, natangi message nayo,
Likambo ya soeur L'Or Mbongo, bato mingi batiaki yango na mabondeli, Nzambe asi asali bikamuisi bazongani lokola liboso mpo balingani mingi. Frère abetaki libaku, bo comprendre ye. Boyebi, notre Seigneur Jesus, tango balingaki kobamba muasi mosumuki mabanga, atunaki na bato que, oyo asala naino likambo oyo te azua libanga abamba, bato nyonso bapanzanaki. Nasengi bino nyonso botika bango tranquile, eza vie privée na bango, bozongela lisusu likamb'oyo te. Tout est calme.
Par patience - jeudi 22 Février 2007 à 01:22
christian
frere Christian kolo apambola yo, mais toza deçus mpo na makambo toyokaki, yo mosali ya nzambe,o sainté muana ya chorale na bino. Ba soeurs mususu balobi kutu bakobanda kosomba lisusu ba k7 na bino te soki bozo salela nzambe na ndenge ya solo te? MOTO YA NZAMBE EKO ZALA LIKOLO NA BINO ou bien tika sr l'or a yemba ndenge abandaki koyemba yemoko pona 4chansons oyo bosalaki, nzembo na yo oyo ya libala ezalaki ata na inspiration moko te. pona makambu na yo oyo osali to yebi te soki ezali vrai mais oyeba ke batu nioso bazali au courant na ngo sikoyo batu oyo ba sombaka ba nzembo na bino bako zua bino ndenge nini? EN TOUS CAS makambu oyo edecourager batu ebele l'or tika ba bijoux ebele ebele oza muana ya nzambe tika ko sopa ba bijoux ebele zala simple po to lingaka yo mingi il faut ko mikitisa nzambe atombola yo lisusu makasi omikitisa lokola na ndenge ozalaka liboso na kinshasa nzambe a pamola yo mingi (soki bozui message na ngai bokomela ngai):p77tc@yahoo.fr
Cliquez ici:
Pour voir les choristes de lORE MBONGO
http://www.africaudiovisuel.com/clips/clipmbongo3.php
http://www.africaudiovisuel.com/clips/clipmbongo2.php
L'Or Mbongo et Chris. Lemba
Nzambe abenisa couple oyo,
bolingo na bango ezonga ndenge ezalaka
Topesi bango conseil :
Yo Sr L'OR MBONGO, yebaka que Fr Christian a contribuer mingi na succes na yo, ye asali que ozala, kobosana likambo wana te.
Yo fr Chris., tika mobulu, sr apesi yo place monene na groupe, alingi yo na bolingo makasi mpe aza kotalisa yango polele na miso ya bato, yebaka que aza muasi ya kotula te. Salaka ba mobulu na yo libanda kasi na kati ya chorale te. Mbala oyo soki ozongisi etali yo.
La plus grande star de la musique chrétienne Mme L'OR MBONGO LEMBA
Avec son beau sourire, elle est belle et formidable!


text:
Marie Misamu: Je suis belle, les hommes envient mes beaux yeux
Ata ko bamikumisaka! Alobien, mibali bakpeyaka ndeke ata alati zambala to nini...Kolata eza...
Marie Misamu, moyembi monene ya ba chansons religieuses, alobi que, tango atambolaka mpe ayembaka, ba mibali mingi balulaka ye mpo na miso naye kitoko na ba charmes. Mibali bafinaka ye miso. Abota muana na mobali moko aza na Londres. Alobi ete, kolata pete na mosapi eza tina te. Alobi makambo ebele... L'Or Mbongo yoka likamb'oyoeeeee.
MEV
Cliquez ici pour voir et entendre:


text:
Biblia elobi nini?
Bokonzi ya Nzambe ezali nini?
BATO MOSUSU BAKANISAKA ete ezali boyangeli ya Nzambe na kati ya motema ya moto; basusu mpe bakanisaka ete ekouta na milende oyo bato basalaka mpo na kotya kimya na mokili mpe boyokani kati na bato. Okanisi nini?
OYO BIBLIA ELOBI
“Nzambe ya likoló akotya bokonzi moko oyo ekobebisama te. . . . Ekotuta mpe ekosukisa makonzi oyo nyonso [ya bato].” (Danyele 2:44) Bokonzi ya Nzambe ezali guvɛrnema ya solo.
MAKAMBO NINI MOSUSU TOKOKI KOYEKOLA NA BIBLIA?
Bokonzi ya Nzambe ezali koyangela na likoló.
—Matai 10:7; Luka 10:9.
Nzambe azali kosalela Bokonzi yango mpo na kokokisa mokano na ye na likoló mpe na mabele.
—Matai 6:10.
Bokonzi ya Nzambe ekoya ntango nini?
OKOPESA EYANO NINI?
Moto moko te ayebi
Mosika te
Ekoya te
OYO BIBLIA ELOBI
“Nsango malamu oyo ya bokonzi ekosakolama na mabele mobimba esika bato bafandi mpo ezala litatoli na bikólo nyonso; bongo nsuka ekoya.” (Matai 24:14) Soki nsango malamu esakolami malamumalamu, Bokonzi ekoya kotya nsuka na mokili mabe oyo.
MAKAMBO NINI MOSUSU TOKOKI KOYEKOLA NA BIBLIA?
Moto moko te ayebi ntango mpenza oyo Bokonzi ya Nzambe ekoya.
—Matai 24:36.
Bisakweli ya Biblia emonisi ete Bokonzi ya Nzambe ekoya mosika te.
—Matai 24:3, 7, 12.


text:
ELOBELI TITRE YA EZIPELI
Yesu azalaki moto ya solo?
AZALAKI mozwi te, moto monene mpe te. Azalaki kutu na ndako ya ye moko te. Kasi mateya na ye esalisá bamilio ya bato. Yesu Kristo azalaki moto ya solo? Bakomi ya kala mpe ya lelo balobi nini?
Michael Grant, moto moko ya istware oyo ayekolaka makambo etali bomoi ya bato ya kala alobaki boye: “Soki totaleli Testama ya Sika na kotatela mibeko oyo tolandaka mpo na makomi mosusu ya kala, moto moko te akoboya ete Yesu azalaki moto ya solo, ndenge kaka toboyaka te ete bapakano oyo balobelami na babuku mosusu bazalaki bato ya solo.”
Rudolf Bultmann, profesɛrɛ moko oyo ayekolaka makambo etali Testama ya Sika, alobaki boye: “Koboya kondima ete Yesu azalaki moto ya solo ezali na ntina te mpe ezangi motó ná makolo. Moto moko te ya makanisi malamu akoki kotya ntembe ete Yesu nde azali mobandisi ya lingomba oyo bamonisi na yango ya liboso ezalaki bakristo ya kala na Palestine.”
Will Durant, moto ya istware, mokomi mpe filozofe, akomaki boye: “Soki mpenza mwa bato moke [bakomi ya Baevanzile], oyo bazalaki bato mpamba babimisaki na makanisi na bango moko moto oyo azalaki na bomoto ya kokamwa, na bizaleli malamu, moto ya lokumu malamu mpe amonaka ete bato nyonso bazali mpenza bandeko, elingaki kozala likamwisi oyo eleki kutu makamwisi oyo Baevanzile elobelá.”
Albert Einstein, Moyuda oyo abotamaki na Allemagne mpe azalaki moto ya fiziki, alobaki boye: “Nazali Moyuda, kasi soki natali makambo moto wana ya Nazarete asalá, natikalaka monɔkɔ polele.” Ntango batunaki ye soki atalelaka Yesu lokola moto ya solo, ayanolaki: “Ntembe ezali te! Moto moko te akoki kotánga Baevanzile kozanga komona ete Yesu azali wana. Liloba nyonso ya Baevanzile emonisaka bomoto na ye. Lisapo ezalaka bongo te.”
“Moto moko te akoki kotánga Baevanzile kozanga komona ete Yesu azali wana.”
—Albert Einstein
ISTWARE EMONISI NINI?
Na Biblia, Baevanzile nde elobeli likambo mokomoko etali bomoi mpe mosala ya Yesu; Baevanzile yango ebengami na bankombo ya bakomi na yango
TACITE
(Kobanda mobu 56 tii 120 ya ntango na biso) Batalelaka Tacite lokola moko ya bato minene ya istware ya Baroma. Makomi na ye elobeli ampire ya Roma kobanda mobu 14 tii 68 ya ntango na biso. (Yesu akufaki na mobu 33 ya ntango na biso) Tacite akomaki ete ntango mɔtɔ makasi ezikisaki Roma na mobu 64 ya ntango na biso, balobaki ete Amperɛrɛ Néron nde apelisaki yango. Kasi Tacite akomaki ete mpo “nungunungu yango esila,” Néron alobaki ezali bakristo. Na nsima Tacite alobaki: “Nkombo wana ya bakristo, eutá na Kristo, oyo guvɛrnɛrɛ Ponsi Pilate apesaki nzela báboma na ntango ya boyangeli ya Tibere.”
—Annales, XV, 44.
SUÉTONE
(Kobanda mobu 69 tii 122 ya ntango na biso) Na buku na ye (The Lives of the Caesars), Moroma yango, moto ya istware akomaki makambo oyo esalemaki na boumeli ya boyangeli ya baamperɛrɛ 11 ya liboso ya Roma. Eteni oyo elobeli Claudius (Klode) emonisi yikiyiki oyo ekɔtaki epai ya Bayuda na Roma, oyo ekoki kozala ete ebimaki mpo na Yesu. (Misala 18:2) Suétone akomaki boye: “Lokola koswana ya Bayuda mpo na Kristo ezalaki kobimisa mobulu ntango nyonso, ye [Claudius] abenganaki bango na Roma.” (The Deified Claudius, XXV, 4) Atako alobaki ete mobulu ezalaki kobima mpo na Yesu, Suétone atyaki ntembe te ete Yesu azalaki moto ya solo.
PLINE LE JEUNE
(Kobanda mobu 61 tii 113 ya ntango na biso) Mokomi yango Moroma mpe mokambi ya Bitinia (oyo lelo ekómá Turquie), akomelaki amperɛrɛ Trajan ya Roma mpo na ndenge ya kosalela bakristo ya etúká yango makambo. Pline alobaki ete amekaki kotinda bakristo na makasi ete báwangana kondima na bango mpe azalaki koboma mokristo nyonso oyo aboyi kosala bongo. Alobaki boye: “Baoyo . . . bazongelaki maloba na ngai ya losambo ya banzambe ya [bapakano] mpe bapesaki vinyo mpe mpaka ya malasi mpo na kosambela ekeko na yo . . . , mpe oyo balakelaki Kristo mabe . . . , Namonaki malamu natika bango bákende.”
—Pliny— Letters, Book X, XCVI.
JOSÈPHE FLAVIUS
(Kobanda mobu 37 tii 100 ya ntango na biso) Moyuda yango oyo azalaki nganga-nzambe mpe moto ya istware alobaki ete Anasi, nganga-nzambe monene oyo amikɔtisaki mpe na makambo ya politiki “abengaki bazuzi ya Sanedrina mpe amemaki liboso na bango mobali moko na nkombo Yakobo, ndeko ya Yesu oyo bazalaki kobenga Kristo.”
—Antiquités judaïques, XX, 200.
TALMUD
Makomi ya Barabi oyo bazalaki Bayuda mpe bakomaki yango kobanda siɛklɛ ya misato tii ya motoba ya ntango na biso. Makomi yango emonisi ete ata banguna ya Yesu bandimaki ete azalaki moto ya solo. Esika moko na buku yango elobi ete na “mokolo ya pasika Yesu moto ya Nazarete akakisamaki na nzete,” mpe istware endimi likambo yango. (Talmud ya Babilone, Sanedrina 43a, Codex ya Munich; talá Yoane 19:14-16.) Esika mosusu elobi: “Tóbota te mwana to moyekoli oyo amisambwisaka na miso ya bato lokola Monazarete”
—ndenge mbala mingi bazalaki kobenga Yesu. —Talmud ya Babilone, Berachoth 17b, maloba na nse ya lokasa, Codex ya Munich; talá Luka 18:37.
MAKAMBO OYO BIBLIA EMONISI
Baevanzile elobeli malamumalamu bomoi mpe mosala ya Yesu, ata mpe makambo mikemike etali bato, bisika mpe ntango
Luka akomaki: “Na mbula ya zomi na mitano ya boyangeli ya Tibere Kaisala, ntango Ponse Pilate azalaki guvɛrnɛrɛ ya Yudea, mpe Erode azalaki moyangeli ya etúká ya Galile, kasi Filipe ndeko na ye azalaki moyangeli ya etúká ya mokili ya Iturea mpe ya Trakonitise, mpe Lisaniasi moyangeli ya etúká ya Abilene, na mikolo ya nganga-nzambe mokonzi Anasi mpe ya Kaifa, liloba ya Nzambe eyelaki Yoane mwana ya Zekaria na esobe.” Liste yango etángi makambo mikemike oyo esalisi biso tómona ete “liloba ya Nzambe eyelaki Yoane” na mobu 29 ya ntango na biso.
Bato ya istware bayebi bato nsambo oyo Luka atángi. Kasi, na ntango moko boye, bato mosusu bazalaki kotya ntembe ete Ponse Pilate ná Lisaniasi bazali bato ya solo te. Bato yango bakangamaki monɔkɔ ntango bato ya mayele bamonaki makomi ya kala oyo ezalaki na bankombo ya bakonzi yango mibale, yango emonisaki ete Luka alobaki solo. *
MPO NA NINI EZALI NA NTINA?
Koyeba soki Yesu azalaki moto ya solo ezali na ntina mpo mateya na ye ezali na ntina. Na ndakisa, Yesu ateyaki bato ndenge ya kozala na bomoi ya esengo mpenza. * Lisusu, Yesu alakaki ete bato bakofanda na kimya mpenza ntango guvɛrnema moko ya mokili mobimba ekoyangela bango, guvɛrnema oyo ebengami “bokonzi ya Nzambe.”
Ebengeli “Bokonzi ya Nzambe” ebongi mpenza mpo guvɛrnema yango ya mokili mobimba ekomonisa bokonzi ya Nzambe awa na mabele. (Emoniseli 11:15) Yesu amonisaki likambo yango polele ntango alobaki boye na libondeli ya ndakisa: “Tata na biso na likoló, . . . Bokonzi na yo eya. Mokano na yo esalema . . . na mabele.” (Matai 6:9, 10) Bolamu nini Bokonzi yango ekomemela bato? Tótala makambo oyo elandi:
Bitumba mpe kowelana ekosila.
—Nzembo 46:8-11.
Mabe, ata mpe lokoso to kanyaka ekosila libela; bato mabe mpe bakozala lisusu te.
—Nzembo 37:10, 11.
Baoyo Bokonzi yango ekoyangela bakozala na bomoi mpe na mosala ya malamu.
—Yisaya 65:21, 22.
Mabele ekozonga mpenza ndenge ezalaká mpe ekobota mbuma mingi.
—Nzembo 72:16; Yisaya 11:9.
Bato mosusu bakoki kotalela bilaka yango lokola ndɔtɔ ya baba. Kasi kondimela milende ya bato ezali ndɔtɔ ya baba te? Tózwa ndakisa: Atako bato bakolisi mayele na makambo ya kelasi, siansi mpe tekinoloji, bamilio ya bato lelo bazali na kimya te mpe bazali komitungisa mpenza mpo na avenire. Mpe mokolo na mokolo tomonaka ndenge ekonomi, politiki mpe mangomba enyokolaka bato, bakisa mpe lokoso ná kanyaka. Mpo na koloba solo, boyangeli ya bato elongi te!
Na mokuse, ebongi mpenza tóluka koyeba soki Yesu azalaki moto ya solo. * Ndenge 2 Bakorinti 1:19, 20 elobi: “Ata soki bilaka ya Nzambe ezali ebele boni, ekómi ‘Ɛɛ’ na nzela na ye [Kristo].”
^ par. 23 Bamonaki likomi oyo ezali na nkombo ya tétrarque to “moyangeli ya etúká” na nkombo Lisaniasi. (Luka 3:1) Ayangelaki etúká ya Abilene na ntango mpenza oyo Luka alobeli.
^ par. 25 Ndakisa moko ya mateya kitoko ya Yesu ezali na Matai mokapo 5 tii 7, mbala mingi ebengamaka lisolo likoló ya ngomba.
^ par. 32 Mpo na koyeba makambo mosusu etali Yesu mpe mateya na ye, kende na www.jw.org mpe talá esika bakomi MATEYA YA BIBLIA > BIYANO NA MITUNA YA BIBLIA.
Makambo mosusu
Nini ekoki kondimisa biso ete Biblia elobaka solo?
Soki Biblia eutá na Nzambe, esengeli kokesana na buku mosusu nyonso oyo ekomamá.
Lisekwa ya Yesu
—Esalemaki mpenza?
Nini endimisi ete masolo ya baevanzile etali Yesu ezali ya solo?


text:
dimanche 21 décembre 2008
samedi 20 décembre 2008
vendredi 19 décembre 2008
MGR EN ROUTE POUR BOKORO
Mgr l'éveque voyage aujourd'hui pour Bokoro, accompagné de l'abbé Henri Godé Mbaw Mbaw. Ils vont participer au jubilé d'or de la sœur Agnès Boduga qui sera celébré ce dimanche le 21 décembre à la paroisse Ste Croix, sa paroisse d'origine.
jeudi 18 décembre 2008
"ESIKA EZALI TE MPO YA BANGO …"
Eyenga ya Mbotama 2008
Mokanda mwa Tata Episkopo ona bandeko bakristu ya Diocèse ya Inongo.
(Totanga mokanda moye na Mbotama, to balomingo elendani Mbotama kin'o lomingo la Batisimu ya Mokonzi 11/01/2009)
"Esika ezalaki te mpo ya bango o ndako ya bampaya (Luk. 2, 7)
Bandeko bakristu ba bolingo,
Natombeli bino eyenga elamu ya Mbotama mpe mobu molamu mwa sika 2009. Mokonzi atondisa bino na bolamu, na boboto mpe na nguya ya Ye.
Na Nsango Elamu ya Santu Lukasi (oyo etangamaka na misa ya butu ya mbotama), nsango ya mbotama ya Yezu ezali solo nsango ya kokamwa makasi. Kuna na Lukasi tozali kotanga 'te Yezu abotami na ntango ya mobembo, na ndako ya nyama (bibwele), mpo "esika ezalaki te mpo ya bango(Yozefu na Maria) na ndako ya bampaya"...Nzambe andimi 'te Mwana ya Ye, mwana-Nzambe, abotama ndenge wana ! Oyo nsuka ya likambo! Nani akoki kondima likambo ya ndenge boye ?
Bandeko ba bolingo,
Eloko toyebi ezali 'te Nzambe asalaka makambo ya Ye na ntina. Soko Nzambe atiki 'te mwana ya Ye abotama ndenge wana, alingi bongo koyebisa biso 'te Ye azali liboso liboso Nzambe ya bato bake, Nzambe ya bato mpamba, Nzambe ya bato bazangi esika na mokili oyo. Soko otangi Biblia mobimba okomona 'te Nzambe azali liboso Nzambe ya bato bazali na boumbu, bato banyokwami, bato batiami pembeni, bato bazali na kati ya mpasi.
Ye moko alingi kosimba bomoi ya bango mpe abikisa bango.
Na bomoi ya Ye mobimba, kobanda mbotama ya Ye tee na liwa ya ye na Kuruse, Yezu, Mwana wa Nzambe, ayei komikotisa Ye moko na kati ya molongo ya batu mpamba, bato oyo tokoki kobenga "baleki-nzela", bato bazangi esika na mokili oyo. Amikomisi ndeko ya basumuki, ndeko ya bato ya maba, ya bato bakufa miso, ya bato bayonkwami. Elingi bongo koloba 'te Nzambe azali te ndenge biso tokanisaka. Azali te esika totiyaka ye liboso: esika ya lokumu, ya bomengo, ya succès. Azali Mokonzi solo, kasi Nzambe ya biso azali mokonzi ndenge ya bakonzi ya biso ya nse te.Bokonzi ya Ye bozali liboso bokonzi ya bolingo bonene: bokonzi ya kozala penepene na bato baye liboso liboso baye bakeleli; azali penepene na bato bake mpo abondo bango mpe abikisa bango. Bongo moto moko atikala ye moko te na kati ya mpasi ya ye. Moto moko abungama te.
Bandeko ba bolingo,
Biso banso toyebi ndenge bandeko ebele na ekolo ya biso bakomi "baleki-nzela" solo. Bazangi esika na mokili ya biso : Ezala mpo ya bitumba basengeli kokima, lokola bandeko ya Goma; ezala bandeko bazanga esika ya kolala; ezala baye bazangi biloko mpo ya kobika lokola bato; ezala baye bazangi nkisi mpo ya kobika na maladi, ezala bana bakoki koyekola te; ezala baye bazanga bato mpo basunga bango. Mokili Nzambe apesi mpo ya bolamu ya biso banso, bato basusu bake bakamati yango mpo ya bango moko: mpo ya lokoso ya mbongo, lokoso ya bokonzi mpe lokoso ya bisengo ya mokili. Oyo ezali lisumu lizali kobebisa mokili ya biso. Kasi banda mokolo Nzambe Ye moko amikomisi na molongo ya babola, ntango ya sika esi ebandi. Ngonga ya bolongi esi ebeti, ngonga ya libiki mpe ya kotelema na boumbu ekomi.
Bandeko ba bolingo,
Mbotama ya mobu moye mozali Mbotama ya kosimba makasi bandeko bazali na mpasi mpe bayonkwami. "Soko mosapi moko mozoki mpota, makila makotanga na loboko mobimba", elobeli ya bankoko. Bandeko bazali na Est na kati ya bitumba bazali bandeko ya biso. Bazali elembo ya mokili mobimba ya Kongo, esika wapi lisumu ya kokosa mpe ya konyata baninga ezali makasi. Tosenga na Mokonzi oyo azali Nzambe ya bato batiami mpembeni, abongola ndenge ya biso ya kotala baninga bato. Apesa biso nguya ya kolonga makambo mya bokosi mpe mya bonyokoli baninga. Ezali etumba; kasi tokolonga yango na bokasi ya bolingo Mwana Nzambe amemi na mokili oyo, awa andimi kobotama lokola mwana ya babola, mwana ya bato oyo bazalaki na esika te o ndako ya bampaya.
Bandeko, Mokonzi oyo ayei o kati ya biso mpo abimisa biso na molili, afungola biso banso nzela ya boboto bwa solo. Alongola biso na molili ya motema,molili ya koyinana, ya kotala baninga mpamba,molili ya bobangi, molili ya lokuta mpe konyokolo baninga. Tosambelana.
Nzambe apambola bino banso na mobu moye mwa sika. Abenisa biso banso.
Wa bino : Papa Episkopo,
+Philippe NKIERE KENA
Episkopo wa Inongo
mardi 16 décembre 2008
Pensée du jour
lundi 15 décembre 2008
Un bateau transportant du bois
Plus dramatique encore, aucune politique de reboisement n’est envisagée. Avec les connaissances actuelles sur la gestion de l’environnement, il est irresponsable de compter sur la génération spontanée des bois dans nos forêts systématiquement ravagées. Dès lors, la nécessité d’une politique rigoureuse de la reforestation s’impose ». (Filles et Fils de Bandundu, rassemblons-nous et construisons notre province, Message des Évêques de la province de Bandundu, janvier 2008)
"Si vous voulez que nous écrivions correctement..."
“Deux enfants, assis sur une bouteille ont tenté, en vain, pendant un quart d’heure d’écrire leur nom dans le cahier, tellement la bouteille sur laquelle ils étaient assis bougeait continuellement.
Ils ont conclu leur jeu, en interpellant les parents : “Chers parents, si vous tenez à avoir demain des gens capables d’écrire lisiblement et correctement, il faut dès aujourd’hui nous donner des bancs et des meubles convenables”
Une interpellation pour les parents. Car, le Mai Ndombe, connu pour ses forets et la qualité de ses bois, reste pourtant- paradoxe- un coin où les planches sont rares. On y scie pourtant des bois et fabrique les contreplaqués.
Il suffit de voir l’état des meubles, portes et fenêtres pour s’en convaincre. Des centaines d’écoles et classes n’ont pas de portes, des fenêtres des bancs. Et les élèves sont obligés d’amener leurs propres chaises(en plastic) s’ils ne veulent pas s’asseoir sur le pavement ou sur un petit bâton soutenu par deux fourches. On est obligé de sacrifier portes ou fenêtres pour enterrer un mort.Dans certains coins, il faut se servir des bambous pour fabriquer une porte ou des fenetres
Et “Au regard des centaines de tonnes de bois exportés chaque semaine de notre province, on est scandalisé de voir la misère criante de notre peuple” (Message des évêques de la Province de Bandundu).
Les sociétés qui exploitent le bois le font en toute quiétude à cause de certains contrats fallacieux conclus entre les autorités politico administratives, les chefs de groupement.”
Cela conduit, non seulement à la destruction de nos forets, mais portent préjudice aux populations locales. “Quand celles-ci ont réclamé elles ont été réduites au silence, incarcérées ou terrorisées.


text:
Mpɔ́sɔ
Mpɔ́sɔ ezalí lisangá lya mikɔlɔ. Ndé ezalí lomeko la ntángo. O manáka ma mindɛlɛ ezalí lisangá lya mikɔlɔ nsambo, ebandí o mokɔlɔ mwa mosálá mɔ̌kɔ́ kínó mokɔlɔ mwa eyenga mpé ekoki kobanda o mokɔlɔ mwa eyenga kínó mokɔlɔ mwa mpɔ́sɔ. O nkwankóló isúsu ekokí kozala lisangá lya mikɔlɔ mísáto kínó mwambe.
Mikɔ́lɔ o mpɔ́sɔ :
- mokɔlɔ mwa mosálá mɔ̌kɔ́, tǒ mosálá mɔ̌kɔ́
- mokɔlɔ mwa misálá míbalé, tǒ misálá míbalé
- mokɔlɔ mwa misálá mísáto, tǒ misálá mísáto
- mokɔlɔ mwa misálá mínei, tǒ misálá mínei
- mokɔlɔ mwa misálá mítáno, tǒ misálá mítáno
- mokɔlɔ mwa mpɔ́sɔ
- mokɔlɔ mwa eyenga, tǒ eyenga mpé lomíngo
Mpɔ́sɔ ya Bakɔ́ngɔ[kokoma | kobɔngisa mosólo]
O nkwankóló ya Bakɔ́ngɔ mpɔ́sɔ ezalí lisangá lya mikɔlɔ mínei.
- Nsona
- Nkandu tǒ mukila
- Konzo tǒ konso
- Nkenge


text:
Tuesday, June 11, 2013
Koffi Olomide - Aspirine - Paroles - Lyrics
Ah, maman ah tala mbula ezobeta aa don pierro tala ngonga esi ekoki iih ya bolingo oyo olakaki ngai y'amour oyo prometaki nga a kolingate ekoma ya o secours kolinga te moto aya kowa ah yaka nayango malembe maaah yaka na yango y'o moko eh, mwinda ya nzela kala te ezokufa a a a naboyi naya kowa n'ango elongo oo na preferé na zela jour na nga ah tango okoya sans temoin ni juge eeeh lilita na ngai kombo na ngao amour ya yo oooh ooooh
Mondele asala mbongo na mandoki ih y'e alukela mokili mindondo ooh kasi pona souffrance ya l'amour akoka te kosala ata Aspirine ndenge pe aluka akoma na sanza aaah ngai nazowa mpo nalingaki iiih moninga luka osala loi ya Dieu tango akelaki adam na eva atindaki tolinganaka eeeh soki ozoboya ngai ezali lisumu uuh ngai nakokufa te soki nanu olingi ngai te te eeeh
Réalité, nabotamaki mokolo nakutanaki nayo oooh ooh oooh oooh mwinda y'a nzela jamais ekokokana na oyo beauté eh eeeh eeeh eeh
heure tokomi ata ba chauffeurs ya b'ambulances balali iiiih iiih iii ata na paradiso heure tokomi saint pierre alaliiiii iiiih iiii yako secourir na nga ngai moto motema ezoka aaah aaa aah aaah photo na maboko nakomi koyenga yenga partout ozali wapieeeeeeeh mbula ba cakés na jigali jour ezalakiooo noka aah aaaaa nazali koluka nabangaki na ngai kopola teeee eeeh eee eeeeh
singa lindanda ya popolipo jour yango ekatanaki iii ih
OYO OBE NA MOTO NAYO YA PALAIS KOTIKELA YE MOTO MOSUSU TE WANA LIWA NAYO EBANDI.
Mukenge shay, mukenge shay
moto oyo osi otia ye elembo na motema pe na nzoto tiko tikaka ye eloigner, tiko salaka ye ezala zala akoya kokoma chien mechant kosua kosua moto tout na nzela ekatshaka tshaka maalé stephanie sthephie tshaka ngai à l'aise eeh. Boma muinda miso etika koyoka soni. Ba jaloux basala baluki ba wela biso se malembe, ba jaloux basala baluki bawela biso se doucement, e oyo yangai muana maman bolingo'a tout le temp bolingo verite*2, ata na komi avion wapi na ko kende yonde yangai aeroport, ata na komi ndeke pona mpimbua likolo zali yanga mapapu, u malembe biso se malembe doucement biso se doucement aaaa, a iyo leli ya ngai na yo e bisengo ya biso mibale ata balobi ba loba ata ba fingi ba finga, a iyo leli ya ngai na stephie bisengo ya biso par la joie ata ba lobi ba loba ata ba tongi ba tonga a.(Mabanga)
Mukenge shay moto oyo esi otia elembo na motema pe na a nzoto, tiko otikaka ye isolé tika kosalaka ye ezala zala, akoya kokoma chien mechant, ko suasua bato partout partout, ekatshaka tshaka nga à l'aise
stephanie mavungu sala kanga bien, nionso wana ezali po nga na lingi iiii.
A SUIVRE
je vous prie de m'excuser pour cette interruption car j'espère continué tantôt.
j'ai beaucoup aimé votre site net.
votre frère Saint jubilé Liandja
merci
"Michel Manix Tshisungu"je pu continué cette chansons pcq ça me plait bcp, je souhaite à tous les internautes une bonne lecture.
A SUIVRE
SUBMITTED BY PRINCE SAB
Labels: Koffi Olomide, Lyrics, Paroles
Subscribe to: Post Comments (Atom)


text:
Nouvelle
Luky Yinda
Kesa Dia Bundu dia Kongo
Pona Bandima yo na BUNDU DIA KONGO tokobatisa bato na Mayi te na Bokoti na Moto na BUNDU DIA KONGO. Oyo azui Mokano ya Kolapa kotika Mabe pe kosalela Bosolo ye wana Kesa.
1 Motatoli na Kesa Moto nionso oyo alingi koma Kesa na BUNDU DIA KONGO. Tango epesameli ye: Kenda Komikomisa na Zikua- ya BUNDU DIA KONGO pe Bakondima ye pe akobanda kolanda Mateya ya BUNDU DIA KONGO. Bakoyekusa ye na Batambuisi ya BUNDU DIA KONGO. Ndeko oyo ya Sika akotelema, Kotombola Mosapi na Likolo, nakoloba Litatoli na Kondima, Boye: Na Ndimeli Ne Kongo Kalunga oyo Akokila na Bato Nionso na Biloko nionso.
2.Komilakisa na ba Ndeko na Lingomba Kolandela Litatoli na Kondima, Ndeko oyo azali ya sika akomilakisama na Bandeko nionso oyo bazali na kati ya Zikua ya BUNDU DIA KONGO
Kombo na Ngai…… Songolo
Mama na ngai azali Mutu ya (Clant) Luvila ya…..X
Papa na ngai azali Mutu ya (Clant) Luvila ya Y
Yanguana ngai X+Y
Yenge Kieno.
Bato nionso Bolandi Bozongisa na Bomoko INGETA.
3. Komikomisa na Zikua Na Bongo Mokonzi ya Zikua Akokoma Kombo ya Molandi oyo ya Sika na Mokanda ya Molimo BUNDU DIA KONGO.


text:
Kinsásá
Mbóka tǒ engumba Kinsásá —ekokí kotangama Kinshásá tǒ Kisásá— (eye eyébénákí kala o nkómbó Léopoldville) ezalí mbóka-mokonzi ya Kongó-Kinsásá. Ezalí mpé etúká (province) ya ekólo êná. Ezalí engumba monɛ́nɛ, na efúku 8 ya bato (est.). Elɔngɔ́ na nyɔ́nsɔ óyo, Kinsásá ezalí engumba ya míbalé na bingumba nyɔ́nsɔ ya mokili, na elobelí lifalansé, na sima ya engumba Pari (Falansia), mpé ezalí o káti ya bingúmba minɛ́nɛ koleka ya Afríka o nsé ya Sahara.
Etápe
Mambí ma mabelé[kokoma | kobɔngisa mosólo]
Ekútání na mabelé o loboko-ya-mwǎsí ya Ebale ya Kongó. Na yangó etálání pɛnɛ-pɛnɛ mpénza na Brazzaville, mbóka-mokonzi ya Kongó-Brazzaville. Kinsásá ekútání na 4°16' Sud, 15°17' Ɛ́sita (-4.2667, 15.28333).
Bisíká minɛ́nɛ ya engumba êná :
- Cité de l'OUA, ndáko ya Bulamatari ya Kongó-Kinsásá
- Matonge, óyo eyebaní mokili mobimba mpɔ̂ na malɛki-butu na yangó
- Komini ya Gombe.
Engumba óyo ezalí na mǎto ya ebale tǒ mpé baferry na esɛ́mɛlɔ ya Beach Ngobila mpɔ̂ na kokɛndɛ Brazzaville na Bangi, na nzelá-masíni ’te na Matadi, elongo na Aleopori ya Ndjili.
Bilóko minɛ́nɛ óyo emɔ́nɔnɔkɔ míngi ezalí Buludingi ya SOZACOM, Hotel Inter-Continental na Hotel Memling, Zándo monɛ́nɛ ya Kinsásá, Mizé ya Kinsásá na Académie des Beaux-Arts. Bulevale ya 30 Juin ndé ekangasí biténi nyɔ́nsɔ ya engumba êná.
Bato[kokoma | kobɔngisa mosólo]
Lisapo[kokoma | kobɔngisa mosólo]
- Bonkámá ya 16–19, nzinga ya Malebo Pool ezalí na zándo tǒ wɛnzɛ inɛ́nɛ, bato batɛ́kɛ́kí mpé batɛ́kísákí míngi mpɛ́mbɛ́, bilɔ́kɔ mpé baúmbu.
- 1881 «traité de l’amitié» (Henry Morton Stanley na Ngaliema)
- 1898 Nzelá-masíni ya Matadi (CFC)
- 1929 mbóka-mokonzi ya Kongó ya Bɛ́lɛjika (1929-1960) na ya Kongó-Kinsásá (1960-1966)
- 1966 Lipopo akómí « Kinsásá » o mokɔlɔ 30 ya sánzá ya motóbá
Molungé mpé mbúla[kokoma | kobɔngisa mosólo]
Bilílingi[kokoma | kobɔngisa mosólo]
Nkásá-web o libándá Wikipedia[kokoma | kobɔngisa mosólo]
- Carte détaillée de Kinsásá
- Carte de la ville de Kinsásá (2001)
- Carte de Léopoldville (1960)
- Carte de Léopoldville (1954)
- Photos de Léopoldville
- Photos de Kinsásá 2005
- Photos de Kinsásá / Léopoldville
Tálá mpé[kokoma | kobɔngisa mosólo]
Bandundu · Bas-Congo · Ekwatéli · Kasai-Occidental · Kasai-Oriental · Katanga · Kinshasa · Maniema · Nord-Kivu · Etúká ya Monyɛlɛ · Sud-Kivu


text:
Nasala nini soki baboti na ngai babomi libala?
Oyo okoki kosala
Yebisá basusu mitungisi na yo. Yebisá baboti na yo ndenge likambo yango ezali kopesa yo mawa mpe kotungisa yo. Mbala mosusu, bakoyebisa yo makambo oyo esali ete bákabwana mpe yango ekoki kosala ete omitungisa mingi te.
Soki baboti na yo balingi te to bakoki te kosalisa yo, okoki kosolola ná moninga moko ya mokóló.—Masese 17:17.
Longola nyonso wana, Tata na yo ya likoló akoki koyoka yo ntango nyonso, mpo Ye azali “
Moyoki ya libondeli.” (Nzembo 65:2) Fungolelá ye motema mpo “
atyelaka yo likebi.”—1 Petro 5:7.
Oyo osengeli kosala te
Kobomba nkanda na motema te. Daniel, oyo baboti na ye babomaki libala ntango azalaki naino na mbula 7 alobi boye: “
Baboti na ngai bazalaki kaka kokipe bamposa na bango moko, bazalaki kokanisa biso mpenza te mpe bazalaki koyeba te ndenge likambo oyo basalaki ekokaki kopesa biso mpasi.”
Likama nini ekoki kokómela Daniel soki atiki te ezaleli ya kobomba nkanda na motema?—Tángá Masese 29:22.
Mpo na nini ekozala malamu mpo na Daniel ameka kolimbisa baboti na ye na ndenge bazokisi ye mpe bayokisi ye mpasi na motema?—Tángá Baefese 4:31, 32.
Kosalaka te makambo oyo ekoyokisa yo mpasi. Denny alobi boye: “
Nazalaki na esengo te mpe natungisamaki ntango baboti na ngai babomaki libala.
Nabandaki kokutana na mikakatano na kelasi mpe nazwaki te na kelasi mbula moko. Na nsima ... nakómaki kosɛkisa bana kelasi mpe nakómaki kobunda mingi.”
Okanisi ete Denny azalaki koluka nini ndenge azalaki kosɛkisa bana kelasi?
Ndenge nini toli oyo ezali na Bagalatia 6:7 ekoki kosalisa bato lokola Denny bámisala mabe te?
Esɛngaka ntango mpo na kosilisa mpasi na motema. Nzokande, ntango bomoi na yo ekobanda kozonga ndenge ezalaki liboso, okozongela lisusu kimya na motema.
Makambo mosusu
BILENGE
Mituna oyo bilenge batunaka, Volimi 1
Masanga mpe badrɔgɛ, mitinda etali kosangisa nzoto, kokutana mpo na kobalana, ezali na kati ya masolo oyo ezali na buku oyo.


text:
Tunisia
Tunisia ezalí esé ya likoló ya Afríka.
Bato[kokoma | kobɔngisa mosólo]
Nkótá ya ekólo bazali bakiarabu, baberbere mpé batouareg. Nkótá ya letá ezali lifalansé. Dipanda ya Falansia na 20, Sanza ya Misato, 1956. Na Tunisia balobámí nkótá iyíké, liarabu mpé lifalansé.
Relijion káka ya Tunisia izalí islamu 99,2 %, boklísto 0,6 %, mpé boyúda 0,2 %.
Politíki[kokoma | kobɔngisa mosólo]
Mokonzi wa ekólo ezali Zine El abidin Ben Ali. Mokambi-Ekólo ya Republíki ya Tunisia bandá 20 sanza ya misato 1956 tíí 7 novembere 1987 ezalákí Habib Bourguiba. Nkómbó ya politíki ya Republíki ya Tunisia ezalí Destour socialiste demokratiki.
Mambí ma mabelé[kokoma | kobɔngisa mosólo]
Tunisia ezalí o Límbe mpé nsé ya Aljeria mpé Libiya. Tunis ezalí mbóka-mokonzi ya Republíki ya Tunisia.
Nkómbó ya sika ville ya tunisia. Tunis ezalí mbóka-mokonzi na bato 2 000 000.
Mosɔlɔ ya Tunisia ezalí Dinar ya Tunisia.
Engumba ya Tunisia[kokoma | kobɔngisa mosólo]


text:
Ndenge nini masangá ya Batatoli ya Yehova ebongisami?
Bankulutu nde batambwisaka lisangá mokomoko. Masangá soki 20 esali oyo tobengaka zongazonga, mpe zongazonga soki 10 esali oyo tobengaka etúká. Ezali na bankulutu oyo bakendaka kotala masangá soki mbala mibale na mbula mpo na kolendisa bandeko; tobengaka bango bakɛngɛli ya zongazonga mpe bakɛngɛli ya etúká.
Lisangani ya Mikóló-Bakambi, oyo esalemi na Batatoli oyo baumeli mingi na lisangá, bapesaka biso malako oyo euti na Biblia mpe batambwisaka biso. Bandeko yango basalaka na babiro oyo etambwisaka misala ya Batatoli ya Yehova na mokili mobimba, oyo ezali na New York, na États-Unis.—Misala 15:23-29; 1 Timote 3:1-7.
Makambo mosusu
BANANI BAZALI KOSALA MOKANO YA YEHOVA LELO OYO?
Makambo nini okomona na makita ya Batatoli ya Yehova?
Toyanganaka mpo na koyekola Makomami mpe kolendisana. Tokoyamba yo na esengo mpenza!
MITUNA OYO BATO BATUNAKA MINGI
Batatoli ya Yehova bazali na bakonzi oyo bazwaka lifuti?
Batatoli ya Yehova bazalaka na bakonzi kati na bango? Banani bazali bato oyo bandimami na Nzambe?
MAKITA
Makambo esalemaka ndenge nini na Ndako ya Bokonzi?
Kɔtá na kati mpo yo moko omona.


text:
R/Tosepela, toyemba nkembo ya Mama. Ntombwa ya Maria kin' o likolo.
2.Yo Mama wa Nzambe, obotami petwa ozongi se petwa kin' o likolo
3. Nzoto na molimo, imemaki Kristu itikali petwa kin' o likolo.
Liloba lya Nzambe lokola likomami o buku ya Mibombamo
O ntango ena tempelo ya Nzambe o likolo efungwami: sanduku ya bondeko emononi o tempelo (…). Elembo enene ebimi o likolo, mwasi moko alati mwese lokola elamba, sanza ezalaki o nse ya makolo ma ye, mpe minzoto zomi na mibale mizalaki kokembisa moto mwa ye, azalaki na zemi, alingi abota, aleli mpo ya mpasi ya kobota. Elembo ya ibale ebimi o likolo: ebakata ya nyama ya motane ngwa, ekokani na ngando, na mito nsambo mpe na maseke zomi: o moto moko moko elati enkoti ya bokonzi; mokila mwa yango mokombi eteni ya bisato ya minzoto mya likolo, mpe mobwaki myango o nse.
Ekomi ngando o boso bwa mwasi oyo alingi abota, elingi koliya mwana alingi abotama. Mwasi aboti mwana mobali, oyo akokamba bato ba nse banso na lingenda lya ebende. Mwana wa ye atombwami o mboka Nzambe penepene na ngwende ya ye. Mwasi akimi o eliki kuna Nzambe alengeli ye esika ya kobombama .
Sikawa lolaka logangi o likolo: ut’o sikawa lilonga, nguya na bokonzi bikomi bya Nzambe wa biso, mpe boyangeli bokomi bwa Kristu wa ye.


text:
Latina
Latina, lilatina tǒ latɛ́ (latin o lifalansé) ezalákí lokótá la ba-Roma. Ezalí mpé lokótá bakosála mpɔ̂ kobénga bikɔ́lɔ na nzébi. Lokótá la latina loútákí o mbóka Roma mpé lopanzánákí na bopanzi bwa Roma o lombú Mediterané mpé o Sidi ya Erópa. Nkótá isúsu ikitání na latina o Erópa, ibéngámí nkótá latina : lifalansé, lirumani, litaliani, lipulutugɛ́si, lispanyoli, b.n.b.
O mokɔlɔ mwa lɛlɔ́, ekelézya katolíko elobaka naíno lokótá la latina.
Nzébi[kokoma | kobɔngisa mosólo]
Babéngaka mitíndo mya bitɔɛlɛ mpé mya nyama na nkómbó o lokótá la latina.  Ndakisa : Microdesmis pubecula ezalí nkómbó ya nzébi ya mweté ekonzo.


text:
Palemá
Palemá ezalí esíká mpé lisangá lya bantómá ba bǎna-mbóka bapɛ́saka makanisi libosó ’te bapɔ́na mangó lokóla mibéko mya kokamba letá mpé ekólo. Esálaka na bokonzi bwa mibéko.
Nkómbó « palemá » eútí parlement o lifalansé.
Palemá eúlaka bǎna-mbóka, kasi mpé ekokí koúla bitúká bya lisangá lya bitúká. Palemá ekokí kozála na ndéngé íbalé :
- palemá ya ndáko yɔ̌kɔ́, eye ekelí mpé endími mobéko mwa sika.
- palemá ya ndáko íbalé, ndáko yɔ́kɔ ya bokeli mibéko mpé ndáko esúsu ya bobɔngisi mibéko, esengélí ndáko íbalé indimí mobéko mwa sika.
Tálá mpé[kokoma | kobɔngisa mosólo]
O libándá[kokoma | kobɔngisa mosólo]
- Bureau de la traduction du Canada (Biló ya bobóngoli minkandá na nkóta isúsu ya guvɛnɛmá ya Canada), Maloba ma Afríka matálí nzelá ya misálá na palemá, 2010.


text:
Bana ya Kongo,
Lisanga ya bolingo oyo ememeli biso kimia pe engengiseli, boyebi ete topesaka Nzambi MPUNGU TULENDO mokongo ; oyo babengi na ba swahili MUNGU WA MAPENDO ; oyo babengi na baluba MAWEJA
NANGILA ; oyo babengi na ba mongo NZAKOMBA ; oyo babengi na ba ngbandi NZAMPA ; oyo babengi na ba ngombe AKONGO MONGALI ; oyo babengi na batetela ONIA SHONGO ...
Pasi ekoteli biso, tobungisaki bo nzambe na biso,
mayele na biso, bokonzi na biso kino kokende koyamba ba nzambe ya ba paya. Tango ekoki, totelema pe tozonga epai na ye.
Tata KIMBANGU ateyaki ba koko na biso nzambi MPUNGU TULENDO ; lelo tozui boyebi na nzela ya tata
WASAMBULUA (mokambi ya KINTUADI KIA BASOLUA KUA NZAMBI MPUNGU TULENDO MU NVULUZI ETO KIMBANGU) ; lolenge moko lokola koko KIMPA VITA , koko MATSUA, koko KIMBANGU basalaka.
Etikala bongo na kombo ya
mvuluzi KIMBANGU, na bolingo ya NE KONGO KALUNGA.
Totondi matondo na nzambi MPUNGU TULENDO.
NA BOSEMBO.


text:
Nasepelaka na mobali to mwasi lokola ngai—Yango elakisi ete nakómi homosexuel?
Te!
Likambo ya solo: Mbala mingi, kosepela na mobali to mwasi lokola yo ezali mposa moko oyo eyaka mpe elekaka.
Yango nde Lisette, oyo azali na mbula 16, amonaki; liboso azalaki kosepela na elenge mwasi moko lokola ye. Alobi boye: “
Na liteya ya bioloji oyo tozwaki na kelasi, nayekolaki ete na eleko ya bolenge, ba-hormone emataka mingi. Nakanisi mpenza ete soki bilenge bayebi malamu nzoto na bango, bakoyeba ete mposa ya kolinga mobali to mwasi lokola bango ezalaka na yango mopaya, mpe bakolinga te kokóma bato oyo basangisaka nzoto mibali na mibali to basi na basi.”
Bongo soki mposa ya kolinga mobali to mwasi lokola yo ezali kaka kosila te? Nzambe alobi na moto oyo asepeli na mobali to mwasi lokola ye ete asangisa nzoto na ye te. Wana ezali mabe te?
Soki oyanoli ɛɛ na motuna oyo, yebá ete likanisi wana euti na likanisi moko ya lokuta ete bato basengeli kosala nyonso oyo balingi ntango mposa ya kosangisa nzoto ekómi makasi. Biblia epesaka bato lokumu na ndenge emonisaka ete bakoki koboya kolanda bamposa mabe ya kosangisa nzoto soki mpenza balingi kosala yango.
Likanisi ya Biblia ezali mabe te. Ezali kosɛnga na baoyo balingaka kosangisa nzoto na mibali to basi lokola bango ete ‘
bákima pite’, ndenge kaka mobali ná mwasi oyo babalani te basengeli kosala. (1 Bakorinti 6:18) Emonani ete ebele ya mibali mpe basi oyo balingi kotosa oyo Biblia elobaka, bamipekisaka ntango bakutani na komekama. Bato oyo balingaka kosangisa nzoto mibali na mibali to basi na basi bakoki mpe kosala bongo soki balingi mpenza kosepelisa Nzambe.
Makambo mosusu
BILENGE
Mituna oyo bilenge batunaka, Volimi 2
Elobeli makambo lokola kelasi, kominanola, baninga, baboti, mbongwana na nzoto, ndenge omiyokaka.


text:
Batísimo
Batísimo ezalí elembo ya mbótama ya sika na baye bandimela klísto lokóla nkóló mpé mobikisi. Ekosalema loléngé ndéngé na ndéngé engɛ́bɛ́nɛ́ na motindo mwa boyambi, ekoki kosálama na mbótama tǒ na bokóló mpé ekoki kosálama na bosopeli moto (mwana tɔ̌ mokóló) mái na motó tǒ na bozindisaka mobimba mwa moto o mái.
Bamumpɛ́ babatisaka bǎna mpé bakóló na kobasopelaka mái o motó kasi bamisíoni míngi babatisaka bǎna tɛ́ kaka bakóló baye bazalí na mayɛlɛ mpé makoki ma kozwa mokanó ya kolanda Masiya lokóla Mokonzi mpé mobikisi, nsima ya kondimela Yésu Masiya bangó bakolakisa mbótama ya bangó ya sika na batisimo mpé batisimo epái ya bamisíoni epɛ́sɛmɛkɛ na bozindisi nzóto mobimba ya moto o mái. Elembo êná elingi kolakisa nkúfa ya bomoto bwa motó na loléngé la yě mɔ̌kɔ́ mpé mbótama ya bomoto bwa sika na loléngé la Klisto.


text:
Kongo
Útá Wikipedia.
-
Lonkásá ya bokokani mpé ya bokɛsɛni óyo elakísí makambo, mpé óyo bakɛsɛ́ní o káti na bangó, kasi óyo bakokání na nkómbó.
Kɔ́ngɔ[kokoma | kobɔngisa mosólo]
- Ekólo Kɔ́ngɔ, lisangá lya bikólo : Batandu, Bésingombé, Bayombé, Balémfu, Bambata, Bambánzá-Matenke, b.n.b.
- Mani ya Kɔ́ngɔ
- Ebale Kɔ́ngɔ to Kongó
Kongó[kokoma | kobɔngisa mosólo]
- Kongó-Brazzaville (Republiki ya Kongó) :
- yambo République populaire du Congo mpé Kɔngɔ ya Falansia)
- Kongó-Kinsásá (Republiki ya Kongó Demokratíki)
- yambo Zaire, Kɔ́ngɔ bɛlji mpé Ekólo ya Kongó ya Bonsɔ́mi)


text:
Mpo na nini Yesu abengami Mwana ya Nzambe?
Eyano ya Biblia
Nzambe azali na mwasi te ndenge mobali azalaka na mwasi oyo akoki kobota na ye bana. Kasi ye nde Moto akelá bomoi. (Emoniseli 4:11) Yango wana, Adama, moto ya liboso oyo Nzambe akelaki, abengamaki “
mwana ya Nzambe.” (Luka 3:38) Ndenge moko mpe, Biblia eteyaka ete Nzambe nde akelaki Yesu. Yango wana mpe babengaka Yesu “
Mwana ya Nzambe.”
Nzambe akelaki Yesu liboso akela Adama. Ntoma Paulo akomaki ete Yesu “
azali elilingi ya Nzambe oyo amonanaka te, mwana ya liboso na biloko nyonso oyo ezalisamá.” (Bakolose 1:15) Yesu azalaki na bomoi na likoló, bambula mingi mpenza liboso abotama na ndako ya bibwɛlɛ na Beteleme. Kutu, Biblia elobi ete “
ebandeli na ye ezali uta kalakala, uta ntango oyo etyami ndelo te.” (Mika 5:2) Lokola Yesu azali Mwana ya liboso ya Nzambe, azalaki ekelamu ya elimo na likoló liboso abotama moto awa na mabele. Yesu ye moko alobaki ete: “
Nakitaki uta na likoló.”


text:
Nzémbo (búku)
Na monoko ya ligresi babengaka banzembo óyo Ψaλuoί (=psalmoi; תהילים =tehilim na lokótá hebreu; psaume na lokótá falansé).
Yésu ayembaki banzemo óyo. Azalaki kosalela yango po nakopesa mateya, to po na losambo na ye moko. Bantoma pe bazalaki kosala ndenge moko. Yango wana banzembo etikalá tii lelo esika biso bakrísto tokoki kokuta maloba ya kokoka óyo tokoki kozwa po nakosolola na Nzámbe.
Tála mpé[kokoma | kobɔngisa mosólo]
Wikipedia[kokoma | kobɔngisa mosólo]
Babúku[kokoma | kobɔngisa mosólo]
- Biblíya ISBN 0966-84330-2
- Biblíya ISBN 9966-40-879-7 ABRDC-ABU, 2004


text:
ELOBELI TITRE YA EZIPELI
Ndenge ya kotika mimeseno ya mabe
AUSTIN alali, kasi ntango ngonga ebɛti na montre na ye, alamuki nokinoki mpe alati bilamba na ye ya ngalasisi oyo abongisaki na butu liboso alala mpe abandi kokima mbangu kaka ndenge asalaka mbala misato na pɔsɔ banda mbula oyo eleki.
Laurie auti koswana na mobali na ye. Na nkanda nyonso, lokola ayebi te asala nini, akɔti na kuku, abimisi kitunga ya babɔmbɔ ya shokola mpe alei yango nyonso kaka ndenge asalaka soki asiliki.
Austin ná Laurie bakokani na nini? Báyeba yango to te, komesana na likambo nde etindaka bango básala bongo.
Bongo yo? Makambo nini ya malamu okolinga omesana na yango? Mbala mosusu mposa na yo ezali osalaka ngalasisi mbala na mbala, olalaka mingi to osololaka mingi na bandeko mpe baninga.
Mbala mosusu okolinga kotika momeseno ya mabe, na ndakisa komɛla makaya, kolya bilei mingi oyo etongaka nzoto te to kolekisa ntango mingi na Internet.
Mpo na koloba solo, ezalaka pɛtɛɛ te kotika momeseno ya mabe. Kutu, balobaka ete momeseno ya mabe ezali lokola kolala na mbeto na mokolo ya malili makasi; kolala ezalaka pɛtɛɛ kasi kokita na mbeto ekómaka mpasi!
Na yango, okoki kosala nini mpo mimeseno na yo ememela yo matomba na esika esala yo mabe? Tótalela toli misato oyo elandi, oyo euti na Biblia.


text:
ONA BANDEKO BAKRISTU BA DIOCESE YA INONGO
“Kobanga
te. Ngai moto wa yambo mpe ya nsuka”; Nazali na bomoi( Boy.1, 17-18).
Tobunda etumba ya bomoi,
na nkombo ya Yezu Kristu. Na
bobangi te mpe na bosolo.
Bandeko ba bolingo
Alleluya. Kristu asekwi. Kristu alongi liwa…Boboto na
bino mpe eyenga elamu ya nsekwa ya Mokonzi na bino banso! Yezu Kristu oyo azali
na bomoi akomisa biso “bato ba bomoi”; bato bazwi mpe bakobikela bomoi bwa Ye
mpe bakopesa yango na baninga mpe na mokili. Na nguya inso, na
bobangi eloko moko te, na bosolo.
Bandeko,
Soko totali bomoi ya Yezu, ndenge ekomami na Nsango Elamu, tokoki koloba
‘te Yezu alingi makasi bomoi mpo ya bato banso. Alobi : « Nayei mpo
bato bazwa bomoi mpe bazwa yango mingi »(Jn 10, 10). Yezu amibwaki na
etumba ya kobikisa bato ya bokono ndenge na ndenge, bato babwakama, banyatami,
batiami pembeni(Lc 19, 10) .Mpo ya Ye, bomoi ya moto bozali likolo ya mobeko ya
sabato(Mc 3, 1-6). Bafarizeo, bateyi ba mobeko na bakolo ba mboka basusu bakani
koboma Yezu mpo alingi komonisa polele ‘te bomoi ya moto yonso, penza penza ya
mobola, bozali likolo ya mibeko. Ata bongo, Yezu abangi te, akobi nzela oyo
Elimo ya Tata alakisi ye’te alanda(Lc 4, 30). Mokolo mosusu Yezu apaleli makasi
bayekoli ba Ye babale, Jacques na Jean awa basengaki’te nkake ekweya likolo ya
mboka moko ya SAmaria oyo baboyaki koyamba Ye(Lc 9, 54-56). Yezu alingi liwa
te, liwa ata ya monguna te. Alingi bobele bomoi. Azali mopesi bomoi na banso
lokola Tata Nzambe, Nkolo ya bomoi oyo abimisaka moi mpe anoyisaka mbula mpo ya
bato banso (Mt5, 45.48).
Soko otangi malamu Nsango Elamu, okomona ‘te Yezu azali mbala mingi na
nzela, na mobembo, azali « moleki nzela », Alingi kokende liboso
epai esusu, epai ya baye basengeli na bomoi koleka(Mc 1, 38). Bobele bongo, akokokisa
etinda azwi epai ya Tata : « Tata oyo atindi Ngai, alingi ‘te
wa baye apesi Ngai, nabungisa moto moko te, kasi nasekwisa bango o mokolo mwa
nsuka » (Jn 6, 39). Yango wana Yezu aboyi ezaleli ya baye banso
bamibengami « bakengeli mpata », kasi bazali « bayibi mpe
babomi » : bayebi bobele koyiba, koboma, kobebisa : bazali
« bapesi liwa »(Jn 10,10). Yezu aboyi mpe ezaleli ya bakengeli baye
bazali koluka bobele mbongo to bomengo ya bango moko, bazali
ba « mercenaires », bazali bakengeli ya solo te ; soko
bamoni likama, batiki mpata yango moko, mpo bomoi ya mpata etali bango te(Jn
10, 12-13). Kasi Yezu azali Mokengeli
mpata ya solo, oyo ayei kopesa bato
bomoi ; asali yango awa akabi bomoi bwa Ye moko(Jn 15, 13).
Sekele ya mposa makasi ya Yezu ya kopesa bato bomoi, penza penza baye
batiami pembeni, sekele yango ezali na kati ya bolingo oyo Nzambe alingi Ye mpe
bolingo oyo Ye alingi Nzambe. Nzambe asangani na Ye lokola Tata na Mwana.
Lokola Tata azali Nzambe ya bomoi, Ye mpe atondi na nguya ya bomoi ya Tata mpo
ya bato (Jn 17, 21). Kopesa na banso bomoi bwa Tata ezali lotomo azwi mpe
alingi kokokisa yango ;ezali lokola bilei asengeli kolia mpo abika (Jn 4,
34).
Liboso ya liwa ya Ye ya nsomo, Yezu alobi polele na
banso : « moto moko te akobotolo ngai bomoi, ngai moko nakokaba
bwango »(Jn 10,18). Andimi liwa ya Ye lokola libonza ya bomoi bwa Ye mpo
ya biso, mpo ya kolongola biso na boumbu bwa bokabwani na Nzambe, lisumu.
Andimi liwa ya kuruse. Andimi kokamata esika ya nsuka mpo’te moto moko te na
nse azanga bomoi, ata mabe nini asalaki (Lc 22, 42-43).
Awa Yezu amonisi solo bolingo ya nsuka te na liwa ya kuruse, Tata ya bomoi
asekwisi Ye o bawa. Akomisi Ye Mokonzi mpo ‘te banso awa bayoki nkombo ya Yezu
bafukama o nta likolo, o nse mpe omboka ya bawa ; mpe banso basakola ‘te
Yezu Kristu azali Mokonzi, mpo ya nkembo ya Nzambe Tata (Phil.2, 10-11).
Bandeko babolingo,
Kosepela eyenga ya Pasika mpo ya biso, bayekoli ba Yezu ezali kondima Yezu
Kristu lokola Mwana Nzambe oyo andimi kokoma moto, oyo andimi koleka na liwa
mpo alongisa biso liwa, mpo biso bato tozwa bomoi ya sika, bomoi bwa Ye… Tobanga lisusu nini ? Azali na
biso mikolo minso kin’o nsuka ya molongo(Mt 28, 20). Kosepela eyenga ya Pasika
ezali kondima kokoma « mobundi etumba » ya bomoi mpo ya baninga mpe
mpo ya mokili moye. Totindami lokola Yezu, kokaba bomoi na baninga bato, liboso
liboso na baye batiami pembeni mpe banyokwami : « lokola Tata
atindi ngai, ngai mpe nakotinda bino. Nsima ya maloba mana, apemeli bango mpema
mpe alobi : bozwa Elimo Santu… » (Jn 20, 21-22). Kobimisa
baninga na bobangi mpe na molili ya lokuta, yango nde mosala mpe tozwi, awa tondimi’te
Kristu akomisi biso bato ba sika na nguya ya Elimo ya Ye.
Bandeko ba bolingo,
Biso banso tolingi bomoi. Kasi lelo epai ya biso na
mboka ya biso mpe ekolo ya biso,, bato ebele bakomi lokola bana bitike, moto
akotala bango te. Lelo bato ebele banyokwami, basusu bazali konyata bango,
bazali kokosa bango, komema bango na nzela ya lokuta mpe ya liwa. Na nkombo ya
Mokonzi oyo azali na bomoi, nasengi bino, banganga-Nzambe, nasengi bino,
bamibonza(consacrés), nasengi bino, bamama, batata, bilenge basi na babali,
bobima na malita ya bobangi mpe ya lokuta. Botika koluka liboso bolamu ya bino
moko, tango basusu bazangi bomoi, bakomi lokola bawa! Tobima, tokende epai ya
baye banso bazali lokola mpata izangi mokengeli, mpo ngolu ya Nzambe epesa
bomoi na banso.Oyo etinda ya Papa François mpe boleli ya ye mpo ya Ekklezia lelo.
Indifférence mpo ya baninga eleki
mingi na mokili ya lelo.
Eyenga Elamu ya Pasika! Tosekwa solo mpe tosekwisa
baninga balembi, tosekwisa mokili ya biso. O nkombo ya Yezu Kristu oyo azali na
bomoi, Nzambe apambola mpe abenisa bino banso. Amen!
Inongo, mwa le 04/04/2015
Wa
bino Tata Episkopo,
+Philippe NKIERE KENA


text:
Misála ya Bantoma
Misálá mya Bantómá ezalí búku ya Nsango Malámu ya Biblíya.
Moto akòmá mokandá muye ezalí Luka; yě mpé moto akòmáká Nsango Malámu ya mísáto. Kobanda na mokɔlɔ Yésu amataki o Likoló, bayékoli bazaláká komɔ́nɔ yě lisúsu na mǐso tɛ́; kasi yě azaláká káka elɔngɔ́ na bangó, mpámba 'té Molímo Mosántu azaláká kosálisa bangó ézala bantómá (Petelo, Yoane,…) tǒ basálisi na bangó sambo (Etiene, Filipe, …) tǒ mpé Polo.
Maloba ma Yésu[1] malakisi ndengé makambo mazalí kolandana. Bayékoli bapanzáká Nsango Malámu
- na Yerusalemi[2]
- na mbóka mobimba ya Bayuda pe na Samarie[3]
- na mbóka iye izalí pɛmbɛ́ni ya Ebale Mediterané, tii na Rome[4]
Luka atiaki moléndé mpó na koyéba ndengé níni mpenzá bantómá bazaláká kosakola Nsango Malámu; yě mɔ̌kɔ́ asáláká mibembo misúsu ná ntómá Polo.[5]
Epái ya bato ya bikólo bínsɔ, ézala Bayúda tǒ bato ba bikólo bisusu, bantómá bazaláka kosakola nsango ya Yésu; ndenge yě azaláká, maloba ma yě mpé misálá mya yě. Boye mokandá mwa Luka muzalí kolakisa mosálá monɛnɛ muye Nkolo Yésu apɛsi Eklezya: kosakola Nsango Malámu na bikólo bínsɔ, tii na súka ya mokili.[6]


text:
MITUNA OYO BILENGE BATUNAKA
Koluka kosangisa na moto nzoto na makasi
—Eteni 2: Soki basalá yo yango
Soki ozali komona ete ezalaki foti na yo
Bato mingi oyo balukaki kosangisa na bango nzoto na makasi bayokaka nsɔni makasi. Ntango mosusu kutu bamonaka ete ezalaki foti na bango. Tózwa ndakisa ya Karen, oyo azali sikoyo na mbula 19, kasi bazalaki kosangisa na ye nzoto na makasi banda ntango azalaki na mbula 6 tii na mbula 13. Alobi boye: “Likambo oyo elekaki mpasi ezalaki ete nazalaki ntango nyonso kokanisa ete ezalaki foti na ngai. Nazalaki koloba, ‘Ndenge nini natikaki likambo yango eumela ntango molai ndenge wana?’”
Soki yo mpe okanisaka bongo, talelá makambo oyo:
Bana mike bakoki kosangisa nzoto te mpo nzoto mpe makanisi na bango ebongisamá mpo na yango te. Lokola bayebaka te soki kosangisa nzoto ezali mpenza nini, tokoki koloba te ete bango moko bandimaki yango. Yango elingi koloba ete soki moto asangisi na mwana moke nzoto na makasi ezali foti ya mwana te.
Mbala mingi bana mike bakaniselaka mikóló mabe te mpe bayebaka te mayele mabe ya bato oyo bakoki kobebisa bango; yango wana bazwamaka mingi. Buku moko (The Right to Innocence) elobi boye: “Bato oyo basangisaka na basusu nzoto na makasi bazalaka lokola miyibi; mwana moke akokoka koyeba mayele na bango te.”
Mwana akoki koyoka mposa ya kosangisa nzoto ntango bazali koluka kosangisa na ye nzoto na makasi. Soki ekómelaki yo, yebá ete nzoto esalaka bongo soki basimbi yango na lolenge moko boye. Yango elingi koloba te ete ondimaki likambo yango to ete ezalaki nde foti na yo.
Salá boye: Kanisá mwana moko oyebi, oyo azali na mbula oyo ozalaki na yango ntango basangisaki na yo nzoto na makasi. Omituna boye, ‘Soki basangisi na ye nzoto na makasi, ekozala sembo koloba ete ezali foti na ye?’
Karen akanisaki likambo yango ntango azwaki mokumba ya kokɛngɛla bana misato. Moko azalaki na mbula soki motoba, mbula oyo Karen azalaki na yango ntango babandaki kosangisa na ye nzoto na makasi. Karen alobi boye: “Namonaki ete mwana ya mbula wana ayebaka komibatela te, ngai mpe nayebaki komibatela te na mbula wana.”
Likambo ya solo: Moto oyo asalaki yo makambo wana nde azali na foti. Biblia elobi: “Mabe ya moto mabe ekozala na motó na ye moko.”
Ntina ya koyebisa yango moto
Kosolola na mokóló moko oyo oyebisaka makambo na yo ekoki kosalisa yo. Biblia elobi: “Moninga ya solosolo alingaka ntango nyonso, mpe azali ndeko oyo abotami mpo na ntango ya mpasi.”
Ya solo, okoki komona ete okobatela lokumu na yo soki oyebisi moto te makambo oyo esalemaki. Mbala mosusu omoni ete kofanda nyɛɛ ezali lokola efelo oyo ezali kobatela yo. Kasi kobosana te ete efelo yango oyo ezali kobatela yo ekoki mpe kopekisa yo ozwa lisalisi oyo ebongi.
Elenge mwasi moko na nkombo Janet amonaki ete koyebisa basusu ndenge balukaki kosangisa na ye nzoto na makasi esalisaki ye mingi mpenza. Alobi boye: “Moto moko oyo nayebaki malamu mpe oyo nazalaki kolinga alukaki kosangisa na ngai nzoto na makasi ntango nazalaki mwana moke, mpe nabombaki likambo yango bambula ebele. Kasi mokolo nayebisaki mama na biso likambo yango, ezalaki lokola kilo moko monene elongwe na mapeka na ngai.”
Janet ayebi ntina oyo bato mosusu baboyaka koyebisa likambo oyo basalá bango. Alobi boye: “Ezalaka nsɔni koyebisa ete balukaki kosangisa na yo nzoto na makasi. Kasi, ngai nakómaki komona ete kobomba likambo yango ezalaki kosala ngai mabe mpenza. Esengelaki nabimisa yango nokinoki.”
‘Ntango ya kobika’
Soki balukaki kosangisa na yo nzoto na makasi okoki kokóma na makanisi ya mabe, na ndakisa, okobanda kokanisa ete babebisi yo mpe ozali na ntina te, to ete nzoto na yo ezali kaka mpo na kosalisa bato mosusu bákokisa mposa na bango ya kosangisa nzoto. Sikoyo nde ntango yango ya kolongwa na lokuta wana, ‘ntango ya kobika.’ (Mosakoli 3:3) Nini ekoki kosalisa yo?
Koyekola Biblia. Biblia ezali na makanisi ya Nzambe; ezali na “nguya . . . mpo na kokweisa biloko oyo epikamá makasi”
Kobondela. Soki okómi komiyoka ete ozali na ntina te to ete omemá ngambo, bondelá Yehova mpo na ‘kobwakela ye mokumba na yo ya kilo.’ (Nzembo 55:22) Ozali yo moko te!
Bankulutu ya lisangá. Bandeko yango bayekolaka kozala “esika ya komibomba mpo na kokima mopɛpɛ mpe esika ya kobombana mpo na kokima mbula ya mopɛpɛ makasi.” (Yisaya 32:2) Bakoki kosalisa yo ozala na makanisi ya malamu mpe okoba kokende liboso.
Baninga ya malamu. Taláká bandeko ya lisangá oyo bazali bizaleli malamu. Taláká ndenge bafandaka na basusu. Nsima ya mikolo, okomona ete bato nyonso te nde balukaka kobebisa nzoto ya baninga.
Elenge mwasi moko na nkombo Tanya azali kotalela likambo yango. Na bomwana na ye, bana mibali ebele bazalaki kosakana na nzoto na ye. Alobi boye: “Bana mibali oyo bazalaki baninga na ngai nde basalaki ngai mabe wana.” Kasi, na nsima Tanya ayaki komona ete mibali mosusu balingaka baninga na bolingo ya solo. Nini esalisaki ye amona yango?
Akómaki moninga ya ndeko moko ná mwasi na ye mpe bazalaki bizaleli malamu. Yango nde ebongolaki makanisi ya Tanya. Alobi boye: “Makambo oyo mobali yango azalaki kosala emonisaki ngai ete mibali nyonso bazali mabe te. Mobali yango azalaki kobatela mwasi na ye, mpe Nzambe akanaki ete ezala nde bongo.” *
^ par. 27 Soki ozali na mikakatano lokola konyokwama na makanisi, kolya mingi to koboya kolya, komizokisa, komɛla bangi, kolala malamu te, to makanisi ya komiboma, ekozala malamu oluka lisalisi ya monganga.
Makambo mosusu
MITUNA OYO BILENGE BATUNAKA
Koluka kosangisa na moto nzoto na makasi
—Eteni 1: Ndenge ya komibatela
Mayele misato oyo ekoki kosalisa yo omibatela mpo básangisa na yo nzoto na makasi te.


text:
Nsango malamu oyo euti na Nzambe!
Nsango malamu oyo euti na Nzambe ezali nini? Mpo na nini tosengeli kondima yango? Mwa buku oyo epesi biyano na mituna oyo bato batunaka mingi na makambo ya Biblia.
Ndenge mwa buku oyo ekoki kosalisa yo
Mwa buku oyo ekosalisa yo osepela koyekola Biblia, Liloba ya Nzambe. Yekolá ndenge ya kozwa bavɛrsɛ na Biblia na yo moko.
Nsango malamu ezali nini?
Luká koyeba nsango oyo euti na Nzambe, mpo na nini bato basengeli koyoka yango sikoyo, mpe oyo osengeli kosala.
Nzambe azali nani?
Nzambe azali na nkombo, mpe akipaka biso?
Nsango malamu euti mpenza epai ya Nzambe?
Ndenge nini tokoki koyeba soki nsango oyo ezali na Biblia ezali solo?
Yesu Kristo azali nani?
Talá ntina oyo Yesu akufaki, lisiko ezali nini, mpe Yesu azali kosala nini sikoyo.
Mokano ya Nzambe mpo na mabele ezali nini?
Biblia emonisi ntina oyo Nzambe akelaki mabele, ntango nini bampasi ekosila, mpe nini ekokómela mabele mpe bato na mikolo ezali koya.
Elikya nini ezali mpo na bato oyo bakufá?
Nini ekómelaka biso soki tokufi? Tokomona lisusu bandeko na biso oyo bakufá?
Bokonzi ya Nzambe ezali nini?
Nani azali Mokonzi ya Bokonzi ya Nzambe, mpe Bokonzi yango ekosala nini?
Mpo na nini Nzambe atiki nzela na mabe mpe bampasi?
Mabe ebandaki ndenge nini, mpe mpo na nini atiki yango ekoba kozala? Bampasi ekosila mokolo mosusu?
Ndenge nini libota na yo ekoki kozala na esengo?
Yehova, Nzambe ya esengo, alingi ete mabota ezala na esengo. Talá batoli ya Biblia oyo ekoki kosalisa mibali, basi, baboti, mpe bana.
Ndenge nini okoki koyeba lingomba ya solo?
Lingomba ya solo ezali kaka moko? Talá makambo 5 oyo ekosalisa yo oyeba lingomba ya solo.
Ndenge nini mitinda ya Biblia esalisaka biso?
Yesu amonisaki ntina oyo tozali na mposa ya litambwisi mpe alobelaki mitinda mibale ya Biblia oyo eleki minene.
Ndenge nini okoki kopusana penepene na Nzambe?
Luká koyeba soki Nzambe ayokaka mabondeli nyonso, ndenge oyo tosengeli kobondela, mpe makambo mosusu oyo tokoki kosala mpo tókóma baninga ya Nzambe.
Nsango malamu mpo na mangomba ezali nini?
Ekozala mpenza na ntango moko oyo bato nyonso bakobanda kosalela kaka Nzambe moko ya solo?
Mpo na nini Nzambe azali na ebongiseli?
Biblia eyebisi biso ntina mpe ndenge oyo bakristo ya solo basali ebongiseli moko.
Mpo na nini osengeli kokoba?
Lokola oyebi Nzambe mpe Liloba na ye, yango ekoki kosalisa basusu na nini? Boyokani na yo na Nzambe ekokóma ndenge nini?


text:
Eyenga ya Mbótama
Eyenga ya Mbótama tǒ Nɔ́ɛlɛ tǒ Nɔ́ɛli ezalí fɛ́ti ya mbótama ya Yézu Krísto.
Lisapo[kokoma | kobɔngisa mosólo]
O ntangu en mokonji wa Roma akonjaki lokola nyele ya Bayúda. Tibere, ye oyo mokonji atondi na lolendo, alingi kuyeba na solo akonjaki batu boni o nyele yayeye.
Atindi monkanda bipai binso, asengi boyo: «Batu banso bakende kupesa nkombo ya bango o mboka ya bateta ba bango.»
O mboka Nazarete Yozefu elongo na molongani wa yeye Maria babikaki. Batosaki sesepi monoko mwa mokonji. Batamboli.
Yakomaka bango o mboka Bɛtɛlɛmɛ baluki esika ya kulala, kasi bajwi te. Bakei kukumba bango o sopo ya ndako ya nyama.
Katikati ya butu Santa Maria aboti kuna mwǎná Yézu, Nzambé mpenza, Mokosolo wa batu.
Sasa anjelu asangeli nsango ese o bakengeli ba bakandoro bajalaki penepene kukengele mpata yabongo. Na nsima banjelu na kutanga te bayembi nzembo be, bango te: «Nkembo na Nzámbe o lora mpé o nse boboto na batu balámu.» Bakengeli bakamwi. Bakei noki kukembisa mwǎná Yézu.
Bakristu bakokundola o motema eyenga ena mokolo mwa 25 dɛsɛ́mbɛ.
Tálá mpé[kokoma | kobɔngisa mosólo]
Búku[kokoma | kobɔngisa mosólo]
- Frères de Saint-Gabriel: Tokoyekola Lingala... Bondo, 1937.


text:
bivens ngoy
bah mon prénom est Bienvenu, je suis un jeune garçon de 20 ans j'adore s'amuser aller ds des boîte de nuit,ecouter la zik,sortir... pour d'autre qualification c'est à vous de le trouvez...
Tuesday, September 26, 2006
Thursday, August 03, 2006
Sunday, July 30, 2006
Sunday, July 23, 2006
Thursday, July 13, 2006
Saturday, May 06, 2006
c pas important de faire la presentation... là c t un dimanche au night club chez temba c le jour où le musicien d jb mpiana ba kimaki moto ekomaki ti na niveau ya bitumba mais telment to leki bango na gaz to betaki bango na ba champagne to melaki champagne lokola primus bah c normal vie ya WMMM là c heritier watanabe a beti ba comme de garçon na patalon ya koko thuzay na makolo a betaki crayon ya rebelle, nga na betaki ba rela chemise ya RG patalon diesel, na perpette ya comme de garçon single bozo mona eza ba GABANNA, na veste ya baba lol


text:
Eyenga ya Mbotama 2008
Mokanda mwa Tata Episkopo ona bandeko bakristu ya Diocèse ya Inongo.
(Totanga mokanda moye na Mbotama, to balomingo elendani Mbotama kin'o lomingo la Batisimu ya Mokonzi 11/01/2009)
"Esika ezalaki te mpo ya bango o ndako ya bampaya (Luk. 2, 7)
Bandeko bakristu ba bolingo,
Natombeli bino eyenga elamu ya Mbotama mpe mobu molamu mwa sika 2009. Mokonzi atondisa bino na bolamu, na boboto mpe na nguya ya Ye.
Na Nsango Elamu ya Santu Lukasi (oyo etangamaka na misa ya butu ya mbotama), nsango ya mbotama ya Yezu ezali solo nsango ya kokamwa makasi. Kuna na Lukasi tozali kotanga 'te Yezu abotami na ntango ya mobembo, na ndako ya nyama (bibwele), mpo "esika ezalaki te mpo ya bango(Yozefu na Maria) na ndako ya bampaya"...Nzambe andimi 'te Mwana ya Ye, mwana-Nzambe, abotama ndenge wana ! Oyo nsuka ya likambo! Nani akoki kondima likambo ya ndenge boye ?
Bandeko ba bolingo,
Eloko toyebi ezali 'te Nzambe asalaka makambo ya Ye na ntina. Soko Nzambe atiki 'te mwana ya Ye abotama ndenge wana, alingi bongo koyebisa biso 'te Ye azali liboso liboso Nzambe ya bato bake, Nzambe ya bato mpamba, Nzambe ya bato bazangi esika na mokili oyo. Soko otangi Biblia mobimba okomona 'te Nzambe azali liboso Nzambe ya bato bazali na boumbu, bato banyokwami, bato batiami pembeni, bato bazali na kati ya mpasi.
Ye moko alingi kosimba bomoi ya bango mpe abikisa bango.
Na bomoi ya Ye mobimba, kobanda mbotama ya Ye tee na liwa ya ye na Kuruse, Yezu, Mwana wa Nzambe, ayei komikotisa Ye moko na kati ya molongo ya batu mpamba, bato oyo tokoki kobenga "baleki-nzela", bato bazangi esika na mokili oyo. Amikomisi ndeko ya basumuki, ndeko ya bato ya maba, ya bato bakufa miso, ya bato bayonkwami. Elingi bongo koloba 'te Nzambe azali te ndenge biso tokanisaka. Azali te esika totiyaka ye liboso: esika ya lokumu, ya bomengo, ya succès. Azali Mokonzi solo, kasi Nzambe ya biso azali mokonzi ndenge ya bakonzi ya biso ya nse te.Bokonzi ya Ye bozali liboso bokonzi ya bolingo bonene: bokonzi ya kozala penepene na bato baye liboso liboso baye bakeleli; azali penepene na bato bake mpo abondo bango mpe abikisa bango. Bongo moto moko atikala ye moko te na kati ya mpasi ya ye. Moto moko abungama te.
Bandeko ba bolingo,
Biso banso toyebi ndenge bandeko ebele na ekolo ya biso bakomi "baleki-nzela" solo. Bazangi esika na mokili ya biso : Ezala mpo ya bitumba basengeli kokima, lokola bandeko ya Goma; ezala bandeko bazanga esika ya kolala; ezala baye bazangi biloko mpo ya kobika lokola bato; ezala baye bazangi nkisi mpo ya kobika na maladi, ezala bana bakoki koyekola te; ezala baye bazanga bato mpo basunga bango. Mokili Nzambe apesi mpo ya bolamu ya biso banso, bato basusu bake bakamati yango mpo ya bango moko: mpo ya lokoso ya mbongo, lokoso ya bokonzi mpe lokoso ya bisengo ya mokili. Oyo ezali lisumu lizali kobebisa mokili ya biso. Kasi banda mokolo Nzambe Ye moko amikomisi na molongo ya babola, ntango ya sika esi ebandi. Ngonga ya bolongi esi ebeti, ngonga ya libiki mpe ya kotelema na boumbu ekomi.
Bandeko ba bolingo,
Mbotama ya mobu moye mozali Mbotama ya kosimba makasi bandeko bazali na mpasi mpe bayonkwami. "Soko mosapi moko mozoki mpota, makila makotanga na loboko mobimba", elobeli ya bankoko. Bandeko bazali na Est na kati ya bitumba bazali bandeko ya biso. Bazali elembo ya mokili mobimba ya Kongo, esika wapi lisumu ya kokosa mpe ya konyata baninga ezali makasi. Tosenga na Mokonzi oyo azali Nzambe ya bato batiami mpembeni, abongola ndenge ya biso ya kotala baninga bato. Apesa biso nguya ya kolonga makambo mya bokosi mpe mya bonyokoli baninga. Ezali etumba; kasi tokolonga yango na bokasi ya bolingo Mwana Nzambe amemi na mokili oyo, awa andimi kobotama lokola mwana ya babola, mwana ya bato oyo bazalaki na esika te o ndako ya bampaya.
Bandeko, Mokonzi oyo ayei o kati ya biso mpo abimisa biso na molili, afungola biso banso nzela ya boboto bwa solo. Alongola biso na molili ya motema,molili ya koyinana, ya kotala baninga mpamba,molili ya bobangi, molili ya lokuta mpe konyokolo baninga. Tosambelana.
Nzambe apambola bino banso na mobu moye mwa sika. Abenisa biso banso.
Wa bino : Papa Episkopo,
+Philippe NKIERE KENA
Episkopo wa Inongo


text:
Maloba ya nsuka
Osepelaka te ntango okanisaka ntango ya esengo oyo ozalaki elongo na basaleli ya Yehova, na ndakisa na makita ya lisangá oyo elendisaki yo, na liyangani moko oyo esepelisaki yo, to likambo moko ya kolendisa oyo okutanaki na yango na mosala ya kosakola, to kaka lisolo moko ya esengo na moninga na yo mondimi? Soki ezali bongo, yango elakisi ete obosaná Yehova te; ye mpe abosaná yo te. Ntango akanisaka mosala oyo osalelaki ye na bosembo, ayokaka esengo. Mpe azali na mposa makasi ya kosalisa yo ozongela ye.
Yehova alobi ete: “Ngai moko . . . nakoluka bampate na ngai mpe nakobatela yango. Ndenge moto atyaka likebi na etonga na ye, oyo azali koleisa na mokolo oyo akómi na katikati ya bampate na ye oyo epalanganaki, ndenge yango nde nakotyela bampate na ngai likebi; mpe nakobikisa yango na bisika nyonso oyo yango epalanganaki.”


text:
Porte Motos 3 rails
Ptac 500 kg (ou 750 kg avec carte grise)
Poids à vide 130 kg,
Essieu de 750 kg avec suspension caoutchouc,
Roues 155/70 R13,
Dimensions utiles: 198 x 135 cm,
Crochets d'arrimage,
Chassis entièrement galvanisé a chaud,
Timon en V,
Tarif : 660€ ttc
Livraison gratuite sur toute la France*
Options :
Roue jockey,
Roue de secours,
Rampe de montée,
* Remorque livrée non montée (sauf Corse et Outre-mer)
Porte moto drome, porte moto promo, porte moto 26, porte moto ardeche, porte moto aubenas, porte moto 07, porte moto 74, porte moto grenoble, porte moto 84, porte moto 73, porte moto avignon, porte moto 30, porte moto gard, porte moto 34, porte moto herault, porte moto 13, porte moto vaucluse, porte moto marseille, porte moto isere, porte moto promo, porte moto 83, porte moto var, porte moto 06, porte moto alpes maritimes, porte moto jalon, remorque jalon, remorque porte moto pas chers, remorque porte moto tout equipé, remorque porte moto roue de 13 pouces, porte moto 75, porte moto 93, porte moto 94,porte moto 95, porte moto 78,porte moto 77,porte moto 33, porte moto toulouse, porte moto 34, porte moto 30, porte moto 59, porte moto 49, porte moto a prix discount, porte moto paris, porte moto nord pas de calais, porte moto bretagne, porte moto normandie,


text:
Likitana
O mambí ma lokótá, likitana lizalí nkómbó eye ekitání esíká ya nkómbó. Ndakisa : ngáí, yɔ̌ ,yě, bangó, mosúsu, basúsu , -ye, -súsu , b.n.b.
Ndéngé :
- likitana-boméi : ngáí, yɔ̌, b.n.b.
- likitana-litálisi : -angó, óyo, -ye, b.n.b.
- likitana-likokí
- likitana-motúna : níni, náni, banáni
Likitana o ntéi ya likelelo[kokoma | kobɔngisa mosólo]
Na makomi míngi ma Lingála likitana mpǒ na bato tǒ bilɔ́kɔ ekɔ́tisamaka na káti ya likelelo.
Likitana lya bato o ntéi ya likelelo[kokoma | kobɔngisa mosólo]
Na Lingála makitana matali bato mazalí: ngáí, yɔ̌, yě, bísó, bínó, bangó.   Na nkomá ya Lingála kokɔ́tisa likitani na likelelo, ekolanda likitani liye lizali kokɔ́tɔ na likelelo na loléngé luye:
- Ngáí→m tŏ n
Ndakisa  Molakisi apɛsi ngáí mokandá →Molakisi ampɛsi mokandá   Molakisi atindeli ngáí mokandá →Molakisi antindeli mokandá
- Yɔ̌→ko
Ndakisa  Molakisi apɛsi yɔ̌ mokandá →Molakisi akopɛsi mokandá
- Yě→mo
Ndakisa  Molakisi apɛsi yě mokandá →Molakisi amopɛsi mokandá
- Bísó→lo
Ndakisa  Molakisi apɛsi bísó mokandá →Molakisi alopɛsi mokandá
- Bínó→bo
Ndakisa  Molakisi apɛsi bínó mokandá →Molakisi abopɛsi mokandá
- Bangó→bá
Ndakisa  Molakisi apɛsi bangó mokandá →Molakisi abápɛsi mokandá
Likitana lya bilɔ́kɔ o ntéi ya likelelo[kokoma | kobɔngisa mosólo]
Na Lingála likitana litali bilɔ́kɔ lizali -angó. Mpǒ na kolikɔ́tisa o ntéi ya likelelo, lyangó likolanda kelási ya nkómbó ya elɔ́kɔ eye ekokɔtɔ na likelelo
Ndakisa  Molakisi apɛsi yɔ̌ mokandá. →Molakisi apɛsi yɔ̌ mwangó. → amupɛsi yɔ̌.  Mamá asómbi mbisi (yɔ̌kɔ́) o wɛnzɛ. →Mamá asómbi yangó o wɛnzɛ. → aesómbi o wɛnzɛ.  Mamá asómbi mbisi (íbalé) o wɛnzɛ. →Mamá asómbi yangó o wɛnzɛ. → aisómbi o wɛnzɛ .  Mamá asómbi lilala o wɛnzɛ. →Mamá asómbi lyangó o wɛnzɛ. → alisómbi o wɛnzɛ.  Mamá asómbi malala o wɛnzɛ. →Mamá asómbi mangó o wɛnzɛ. → amasómbi o wɛnzɛ.   Mamá asómbi ekɔlɔ́ o wɛnzɛ. →Mamá asómbi yangó o wɛnzɛ. → aesómbi o wɛnzɛ.  Mamá asómbi bikɔlɔ́ o wɛnzɛ. →Mamá asómbi byangó o wɛnzɛ. → abisómbi o wɛnzɛ.   Tatá asómbi bondóki o wɛnzɛ. →Tatá asómbi bwangó o wɛnzɛ. → abusómbi o wɛnzɛ.  Tatá asómbi mandóki o wɛnzɛ. →Tatá asómbi mangó o wɛnzɛ. → amasómbi o wɛnzɛ.


text:
Lisolo 45: Bakatisi Ebale Yordani
TALÁ Bayisraele bazali kokatisa Ebale Yordani. Kasi, mai ekei wapi? Na mikolo yango, mbula ezalaki konɔka mingi, mpe liboso bákatisa, mai ya ebale yango etondaki tii na libongo. Kasi sikoyo mai yango nyonso elimwe. Bayisraele bango wana bazali koleka na mabele oyo esili kokauka, kaka ndenge balekaki na Mbu Motane. Mai yango nyonso eleki wapi? Tótala ndenge esalemaki.
Ntango mokolo ya kokatisa Ebale Yordani ekoki, Yehova atindi Yosua ayebisa Bayisraele ete: ‘Banganga-nzambe basengeli kozwa sanduku ya kondimana mpe koleka liboso na biso. Ntango bakotya makolo na bango na mai ya Ebale Yordani, mai ekotika kotiyola.’
Bongo banganga-nzambe bazwi sanduku ya kondimana mpe batamboli liboso ya bato. Ntango banganga-nzambe yango bakómi na Ebale Yordani, bakɔti mbala moko na mai. Mai ezali kotiyola makasi mpe ebale ezali mozindo. Kasi, ntango kaka makolo na bango enyati mai, mai ya Yordani ebandi kotɛlɛma. Yango ezali mpenza likamwisi! Yehova atɛlɛmisi mai oyo ezali kouta likoló, ekómi lokola efelo. Mosika te ebale ekauki.
Banganga-nzambe oyo bamemi sanduku ya kondimana batɛlɛmi na katikati ya ebale, mai esili kokauka. Bozali komona bango na elilingi? Batɛlɛmaki wana, bazali koningana te, kino Bayisraele nyonso bakatisaki Ebale Yordani na mabele oyo ekauki.
Ntango bato nyonso basilisi kokatisa, Yehova asɛngi Yosua aloba na mibali zomi na mibale ya nguya ete: ‘Bókende na kati ya mai na esika oyo banganga-nzambe oyo bamemi sanduku ya kondimana batɛlɛmi. Bózwa mabanga zomi na mibale mpe bótya yango na esika oyo bokolala na butu ya lelo. Bongo na mikolo ekoya, soki bana na bino batuni bino ete, mabanga oyo ezali na ntina nini? Bokoyebisa bango ete mai ya Yordani etikaki kotiyola ntango sanduku ya kondimana ya Yehova ekatisaki Yordani. Mabanga oyo ekokundwela bino likamwisi yango.’ Yosua mpe atɛlɛmisi mabanga zomi na mibale na esika oyo banganga-nzambe batɛlɛmaki na kati ya ebale.
Na nsima, Yosua ayebisi banganga-nzambe oyo bamemi sanduku ya kondimana ete bábima na Yordani. Ntango kaka babimi, mai ya ebale ebandi lisusu kotiyola.
Mituna
- Likamwisi nini Yehova asalaki mpo Bayisraele bákatisa Ebale Yordani?
- Mpo na kokatisa Ebale Yordani, Bayisraele basengelaki kosala nini mpo na komonisa ete bazali na kondima makasi?
- Mpo na nini Yehova alobi na Yosua ete bátya mabanga 12 ya minene na ebale?
- Likambo nini esalemaki ntango kaka banganga-nzambe batikaki mai ya Yordani?
Mituna mosusu
- Tángá Yosua 3:1-17.
Ndenge lisolo oyo emonisi yango, tosengeli kosala nini mpo Yehova asunga biso mpe apambola biso? (Yos. 3:13, 15; Mas. 3:5; Yak. 2:22, 26)
Ebale Yordani ezalaki ndenge nini ntango Bayisraele bakatisaki yango mpo na kokɔta na Mokili ya Ndaka, mpe na ndenge nini likambo yango epesi nkombo ya Yehova nkembo? (Yos. 3:15; 4:18; Nz. 66:5-7)
- Tángá Yosua 4:1-18.
Mabanga 12 oyo bazwaki na Yordani mpe batɛlɛmisi yango na Gilegale ezalaki na ntina nini? (Yos. 4:4-7)


text:
Alpi
Alpi bazalí bangómba ya Erópa. Bazalí ya Falansia, Monaco, Italya, Swisi, Alémani, Liechtenstein, Otrish mpé Slovenia.
Mambí ma mabelé[kokoma | kobɔngisa mosólo]
Alpi ya Wɛ́sita bazalí ya Falansia, Monaco, Italya mpé Swisi (Alpi ya Bern, Alpi ya Glaris, …). Alpi ya Sidi bazalí ya Italya mpé Slovenia (Alpi ya Yulia, Dolomiti, …). Alpi ya kati bazalí ya Swisi, Otrish mpé Alémani (Bernina, …). Alpi ya Nola bazalí ya Swisi. Alpi ya Ɛ́sita bazalí ya Otrish, Italya, Swisi, Alémani, Slovenia mpé Liechtenstein.


text:
dimanche 15 novembre 2009
CHEZ BISO KOMBO NANGO ZAIRE
Moyibi soki alingi ko yiba muana batu,ako luka ko changer ye kombo.Ennemi na plan naye,
ya liboso ezalaki ko changer kombo ya mboka na biso sans que ba tuna biso.Ba kosi biso que eza kombo ya Mobutu nzoka,bana mboka ba lingaki ko bosana ba pasi nionso eleka na tangu ya CONGO.ZAIRE,elakisaki sika, to komi batu ya sika,oyo ba yebi bitumba te,ba viols te,mabe nionso ennemi aza kosala chez biso.Soki oza ko benga mboka na kombo ennemi alingi,okoti na plan naye .RESISTANCE ebanda nanu na kombo ya mboka,pas oyo ennemi alingi oloba,ata ba lingi ba boma yo,Yo loba ZAIRE,ebangisaka bango ,po ba yebi que otimbeli plan na bango.Masta,kosala oyo occupant alingi te. chez biso eza ZAIRE ba kombo ya pamba wana te.
Ba kombo eyaka na bitumba eyaka na makambu ya salite.CHEZ BISO ZAIRE.
LA PATRIE OU LA MORT
ya liboso ezalaki ko changer kombo ya mboka na biso sans que ba tuna biso.Ba kosi biso que eza kombo ya Mobutu nzoka,bana mboka ba lingaki ko bosana ba pasi nionso eleka na tangu ya CONGO.ZAIRE,elakisaki sika, to komi batu ya sika,oyo ba yebi bitumba te,ba viols te,mabe nionso ennemi aza kosala chez biso.Soki oza ko benga mboka na kombo ennemi alingi,okoti na plan naye .RESISTANCE ebanda nanu na kombo ya mboka,pas oyo ennemi alingi oloba,ata ba lingi ba boma yo,Yo loba ZAIRE,ebangisaka bango ,po ba yebi que otimbeli plan na bango.Masta,kosala oyo occupant alingi te. chez biso eza ZAIRE ba kombo ya pamba wana te.
Ba kombo eyaka na bitumba eyaka na makambu ya salite.CHEZ BISO ZAIRE.
LA PATRIE OU LA MORT
mardi 10 novembre 2009
RESISTANCE EZALA TINA MAKILA
Mutu akosa yo te, resistance ezala na makila.
ezala na makanisi,ezala na comportement nayo,na
elobeli nayo,na misiki oza ko yoka,na oyo oza ko tanga.
koma penza mutu abonguami atiki nzela ya masumu
akomi ko salela kolo naye.to pesa la vie pona mboka.
kombo nayo pe etikala histoire na mboka pe na mokili,pona nini yo te?
liwa eza ya mutu tout,tala kaka batu lokola ba lumumba ba guevara ba yezu ba dia,
ebongo ngai nde nani?to yo nde nani?nani alobi na yo que soki to sololi bien mutu ako
daye?zua yango suka na coop,eko simba.eloko eleki ko solola eza te.KOLO YEZU atabola
likolo ya mayi,mais ba yuma ba ndimaka te.pardon boya to solola blogs yango oyo toko
zua solution.eza ba mbongo ebele te, batu ebele te,la foie,croire,vouloire,nde ezala mingi
RESISTANCE EZALA TI NA MAKILA.
LA PATRIE OU LA MORT patshi.
TO YEBA ETUMBA NINI TOZA KO BUNDA
baninga mingi baza ko yeba te etumba nini baza ko bunda.
etumba na biso eza yako bengana monguna nakati ya mboka
ko luka eloko mosusu te.ba parti politique te,ba renion na monguna te,
kombo naye ebimaka na monoko na nayo te,misiki baza ko tanga kombo
ya monguna na matoyi nayo te.wana nde ba bengi yo RESISTANT a
l'occupation rwandaise au zaire.to sololaka masolo mususu te kaka ya
ndenge nini toko boma toko kanga ye pona jugement to yeba nani atindaki ye.
nioka ba bomaka na mutu.Oyo alingi to boma ye to tokanga ye blogs yango oyo
to solola mais na ndenge yaba yanke, yaba intelectuel te,to boyi bango te,mais
tangu oyo eza ya bango te.ba yaya to telema,boya to solola pardon solution eko
zuama soki to sololi.
LA PATRIE OU LA MORT patshi.
Inscription à : Articles (Atom)


text:
Jimi Hendrix
Jimi Hendrix (27-11-1942, 18-09-1970) azalákí mobɛ́ti likombí ya Etazini. Hendrix ezalí koyébana mpɔ̂ na bokonzi o likambo lya rock and roll.
Hendrix Jimi abótámí o engumba Seattle, mokɔlɔ 27 o sánzá 11, mobú 1942. Akúfí o mokɔlɔ 18, sánzá ya 9, mobú 1970 o Londoni. Nsima bokúmisi o Ingɛlɛ́tɛlɛ, ekómí moyébani o mokili mobimba mpɔ̂ ya koyémba o Monterey Pop Festival. Ezwâmí lokúmu la Mobɛ́ti likombí ya yambo (#1 Greatest Guitarist of all Time) na nkásá ya nsango Rolling Stone. Hendrix ayékolí likombí lotilíki yě-mɛ́i.


text:
Depression
Depression ezalí elaka ya mawa. Moto moko moko akoki kozala na mawa tango mosusu.
Moto azali na depression soki:
- A zali na mawa tango mingi (kasi a koki kozala na bobongi na butu).
- A lingi bomoi te, mpe a kosepela soki te.
- A koki kotena likambo te.
- A koki kosala makambo, oyo a salaki yambo te.
- A zali na motema moto, mpe a kolingisa.
- A lingi kolia te, mpe a kokoma kokonda (to a koya monene).
- A koki kolala na bokasi, na sima na ngonga mibale, mpe a kolamuka na tango penza.
- A lingi kosiba te.
- A zali na elikia te.
- A kokima bato mosusu.
- A zali na nkanda na bato nyonso.
- A zali na mawa ebele mokolo moko moko mbala mingi na ntongo.
- A lingi koboma nzoto.
Soki o kopangana mpo na bokolongono na mutu na yo, to bokolongono na libota na yo, senga mónganga na yo, a kolakisa yo bilo ya bokolongono ya mutu.


text:
Eyindi Kissidjora Répond Pierrette Affaire Willy Mucheni Aliaka Nieyi Botala Ba Détail Nioso Ndenge Akoma Na Mbongo
Fally Ipupa : Mokonzi Ya Ba Animateur Nioso Alobi Celeo Na Bill Ba Yiba Crie Na Yé Afundi Fusé Deja Na Parquet
Didier Lacoste Réagir Pourquoi Werrason Azalaka Toujours Jaloux Na Yé Po ayebi Koyémba
Heritier Wata: Francy Dibaya Trés Faché Botala Ba jaloux Ba sali retirada Ebima Na date Wana té
Carine Mokonzi No Comment : Na luki Titre Na Tia Na Emission oyo Na Moni té Bo Tala Kaka
R Dix Asilisi Lisusu 16 Boule Ya Fufu Sec Ministre Azo Preparé Yé Pona Jeu Olympique Po Aza Na talant Moko Ya Danger
Fin Du Monde En Plein Emission Avantar Alakisi Kisi Na Yé Mimi Tshikeva Maman Na Yé Asimbaka Ya Ngo
Botala Ndenge Ba Fille Ba Komaka Ba Lesbien (Decos Gabana Bientot Serie Double Clic)


text:
Animateur Ya Fally Ipupa Aboyi Ba Animateur Nioso, F Victime Eleki Ba Orchestre Tous Na Ba Voyage
Sifa Petite Ya Quartier Tres Faché Crache Sur Cuisse De Poulét Na Mwana Ya Niapule
Urgent: Nora Digital De Congo France Abimisi Liste Ya Ba Chroniqueuse Ya Poto Oyo Basala Film Ya Porno
Exclusivité: Camera Caché Aprés Emission Ba Animateur Ya Kabosé Bitumba Bango Na Bango Bazo Welela Brigard Sabarti
Affaire Mathy Kasongo Ba Baliyé Na Muasi Ya Poto Bientôt Na Kati Ya Mikili Apesi Ba Chroniqueur Internet Devoir
Serie KOSOVO: Muasi Akomisa Mobali Na Ye Sac Ya Boxe Kobeta Na Ba Semeki (ismael hoff man)
Botala Danseuse Ya Koffi olomide Oyo Ba Koselaki Makambu Abimisi Ba Verité Karmapa Apesa yé Mbongo akota Chez Yé Aboya
Dossier Fally Ipupa Na Producteur Y’Angola En Justice Botala Ndenge Fally Afuti Mbongo Ndambu Mutu abimi afuteli yé mususu
Botala Anniversaire Ya Heritier Wata , Carine Mokonzi, Cuisse De Poulet Ba Yindisi Na base Mobimba Ya Wata


text:
Kingunda
Na mboka Swissi, ezali bureau ebengami na kombo ya Office fédéral des migrations (ODM) etalaka makambo ya kingunda. Bureau yango ezali na bisika na ye epayi motu alingi kosenga ngunda akoki kokende komikomisa kombo. Bisika yango ezali na : Bâle, na Chiasso, na Kreuzlingen mpe na Vallorbe.
Banda mokolo osengi ngunda têé mokolo bakonzi bakoyebisa yo soki bandimi to baboyi ngunda na yo, ezali canton moto akotala makambo ya ndako epayi okozala, mwa mbongo mpo ebikisaka yo, na makambo mosusu etali kofanda na yo na mboka Swissi.
Na kati ya lingomba ebengami na kombo ya Organisation suisse d’aide aux réfugiées (OSAR)
, ezali na bamwa lingomba ya mike-mike (Caritas, EPER, OSEO, CSR, VSJF) bapesaka mpe lisalisi na batu bandimela ngunda na bango na ba oyo bawuti kosenga ngunda.
Na mboka Swissi, kosenga ngunda na makambo etali ngunda ezali pasi mingi. Koyeba ndenge mibeko ya ngunda ekomami to ndenge bakonzi balobi na kati ya mikanda bakomaka, na ndenge okokoma mpo bandima kingunda na yo, mpo babengana yo te ezali pasi mingi.
Na mboka Swissi, moto asengi ngunda, moto oyo bandimeli ngunda, moto oyo bakonzi bandimi afanda mwa ba mbula, moto bakonzi baboyi libela-libela ngunda na ye, asengeli azali elombe ya moto. Mbala mosusu eloko ya moke ekobikisa to ekokweyisa ye. Esengeli azala na ekenge.


text:
Kobatelama na bomoyi
Swisse azali na mabongisi ebele oyo etali bomoyi ya bato po na kobatela bato nionso oyo ba vandi na Suisse kolandisama makama soki mutu ye moko akoki komisunga na yango to kofuta motuya ya misolo te. Ma bongisi yango ezali :
- Kolengela kimobange ya ba oyo batikali na bomoyi (AVS)
- Kolengela Bokakatani (AI)
- Mabongisi na tango ya maladi to likama
- Mabongisi na tango ya bozangi mosala (AC)
- Mabongisi ya mbotama ya bana pe lisungi ya libota
Ma bongisi nionso wana ezali ko tala makama nionso lokola lifuta ya sima kotika musala, lisungu na bobungisi mbano ya mombomgo to pe misolo ya lisungi ya libota to pe lisusu mikumba ya misolo nionso ya kofuta na tango na maladi to pe likama.
Na tango misolo ya AVS to AI pe bozui misusu ezali kokokisa ba posa nionso ya bomoyi ya moto, ba kobakisa lisusu lisungi mosusu (PC).
Misolo nionso oyo moto azwaka lokola lisungu ya bomoyi ezwamaka na mbongo ba zali kokata na lifuta ya suka ya sanza. Basali na ba konzi ya mosala bazali ko pesa yango kati-kati.
Na oyo etali lisungi na tango ya maladi, moto oyo asangeli na yango akofuta na kotalaka te bozwi na ye. Na oyo etali bato ya bozwi moke, ba Contons pe ba Confédérations ba kotia maboko po na lisungi yango.
Po na ba payaya mibali pe basi, ezali na mabongisi ya lolenge mosusu.
Boyokani oyo ezali kati ya Suisse pe Union Européenne na oyo etali kotambola na bonsomi ebongisi ba lolenge nionso ya mabongisi ya bobateli bomoyi. Boyokani oyo etali Bikolo nionso ya UE kasi Roumanie na Bulagarie. Baye ba vandi na UE pe ba Suisse bazali ndenge moko.
Elongo na ndambu ya Bikolo, Suisse aasali boyokani ebongisami po na kobatela bomoyi.
Po na ba oyo ba wuti na ba mboka oyo ba zali na kati ya boyokani wana te, ebongisami po na bango mabongisi ya ndenge mosusu.
Soki mabongisi ya lisungi ya bomoyi ezali muke to pe ekoki ko salama te, ba Communes pe ba Cantons ba bongisi ndengemosusu.
Na tango na mpasi, moto nionso oyo azali na Suisse asengeli, kolandisama na Mobeko ya Suisse, na lisungi ya lombango. Likambo oyo etali pe ba ngunda oyo makambu na bango ebebi to ba oyo ba sans-papiers.


text:
Kanadá
Kanadá ezalí esé o ntéi ya Ameríka ya Nola. Mbóka-mokonzi ezalí Ottawa. Mani ya Kanadá ezalí mani ya Ingɛlɛ́tɛlɛ. Lifalansé mpé lingɛlɛsi mazalí nkótá ya Letá mpé lifalansé, lingɛlɛsi, lindiani (baindiani 370 000) mpé linuit (Bainuit 27 000) izalí nkótá ya bato ba Kanadá.
Mambí ma nsé[kokoma | kobɔngisa mosólo]
Kanadá ezalí esé ya míbalé na monɛ́nɛ o ntáká ya Mabelé o molɔ́ngɔ́ mobimba, nsima ya Rusia. Mpé ezalí na libóngo lilekí molaí na mabóngo o mbú Pasifíki, Artíki, mpé Atlantíki.
Bato sɔ́kí milioni 30 bavándaka o esé Kanadá o káti ya bituka (provinces) zómi mpé *territoires mísáto.
Bingumba[kokoma | kobɔngisa mosólo]
Bingumba binɛ́nɛ zómi na mísáto bizalí :
- Toronto
- Montréal
- Vancouver
- Ottawa
- Calgary
- Edmonton
- Kébeki (Québec)
- Hamilton
- Winnipeg
- London
- Kitchener
- Saint Catharines
- Halifax


text:
Ngɛmbo
Ngɛmbo (na boyike nyama ngɛmbo, moto bangɛmbo)
- Ezali nyama ya mikúwa mpé ya mabɛ́lɛ. Nzóto ya yangó ezalí lokóla mpóko kasi ezalí na mapapú mpé epumbwaka lokóla ndɛkɛ. Ebimaka o mokili sɔ́kí bútu eyingeli, mpé elálaka o mói mpé ezókanga o esíká ya yangó ya kofánda sɔ́kí ntɔ́ngɔ́ elíngi kotána. Efándaka o ntéi ya mabúlú masálámá o ngómbá tǒ o likoló lya ndáko.
- Moto óyo alandadaka tǒ akúmisaka lingómbá lya miziki tǒ mangómbá ndéngé na ndéngé mpé akendɛkɛ kolitála ntángo lizali kobɔngisa mayangani ma yangó tǒ kobima ya lyangó o mǐso mya bato, tǒ mpé lisúsu moto óyo ayeí o limpáti tǒ o esíká bato bazalí koyangana kasi akɔ́ti na kati tɛ́ mpé azalí kolanda manso sé o libándá mpó yě azalí na masengeli tǒ makoki ya kokota tɛ́ (Masengeli makoki kozala mbɔ́ngɔ tǒ elɔ́kɔ esúsu).


text:
Ndɔki
Ndɔki azalí moto óyo azalí na mosálá mwa bondɔki tǒ mayɛ́lɛ ma butú. Elilingi ya ndɔki ekɛsɛni na *us mpé bonkɔ́nkɔ bwa mbóka na mbóka.
Etápe
Ndɔki na Afríka[kokoma | kobɔngisa mosólo]
Ɛngɛ́bɛ́nɛ́ na makanisi o Afríca míngi mpenza na Kongó-Kinsásá, ndɔki ezalí moto óyo azalí na makokí ma kotika nzóto ya yě na butú tǒ ntángo yě azalí kolála mpé kopumbwa bisíká na bisíká mpǒ na kosála misálá mya bangó mya kobómbana. Ɛngɛ́bɛ́nɛ́ na makanisi ma kalakala na Afríka, ndɔki azalí kaka mpǒ na kosálá mabé tɛ́ kasi bato basúsu na libóta bapɛsɛmi bondɔki mpǒ na kokɛ́ngɛlɛ mpé kobátela libóta na bangúná ba libándá baye bakolinga kosála mabé na libóta.
Likambo lya bondɔki mpé Boyambi[kokoma | kobɔngisa mosólo]
Mbotáma ya Binzámbi-nzámbi o Afríka mpé bandɔki[kokoma | kobɔngisa mosólo]
Bǎna-ndɔki na Binzámbi-nzámbi[kokoma | kobɔngisa mosólo]
Bǎna-ndɔki na Boyambi bwa Mangómbá Manɛ́nɛ[kokoma | kobɔngisa mosólo]
Ndɔki na Mikili mya Mpótó[kokoma | kobɔngisa mosólo]
Ndɔki na India[kokoma | kobɔngisa mosólo]
Tála Mpé[kokoma | kobɔngisa mosólo]
Nkásá o libándá[kokoma | kobɔngisa mosólo]
Les enfants accusés de sorcellerie  RDC : mieux vaut tuer l'enfant sorcier que lui vous tue  Afrique: le business des «enfants-sorciers»  Tobie Nathan sur les enfants sorciers  Sorcellerie et délivrance dans les pentecôtismes africains  Children Accused of Witchcraft  Cases of children accused of ‘witchcraft’ rising in parts of West and Central Africa  ACCUSED OF WITCHCRAFT, CONGOLESE CHILDREN FACE SCORN AND ABUSE  Accusations of witchcraft are part of growing pattern of child abuse in UK


text:
Ézʉrʉná Linɔ́ngi ya Mosɛnzɛli bhu Lamuká!
Ézʉrʉná bháɛ́nɛ́ si káambemba néBiblia nɛ́ kááta bhó kɔdrwanyɛ te ingili ɔ́ma 200, bísi óbhua néingili i abɨbɨtʉ ányɛ. Linɔ́ngi ya Mosɛnzɛli aámbemba némokili anɔdhíɔ́ si néBiblia ábhúbwhʉ ɨsɛɛle. Eiruá ómbi si kɛhɨa nɛ ányɛisu áne nsango malamu i Nɛ́ɨnyɨ Angéle bhanɛ́ ándrɛ bhesɨa bhó kapí Yesu Kristo. Lamuká! aádha ama sɨ mandra ánɔdhɨɔ́ kpákpáálá si teizɛ i nɛ́ ɛsiánɛ bhó ómbi kapí bhó némokili adia i ɔdhɨɔ bii anyɛ si Noukpúoúkpúombie haahɨábwhʉ nɛ́ ɛsɨbandrɛ mɛ́sɨ.
Koúri néingili ɔ́ma kana te liste i eingili ɔ́ma ɔtu anyɛ bhe nyɛ́idria nébɔtɔ́ kʉnda bhó múgúóto ezʉrʉná si te ingili ɔ́ma nɛ́, amɛkpɔ́kpɔ́ bhu amɛsásá.


text:
Batatoli ya Yehova na mokili mobimba bazali boni?
Esɛngaka nini mpo bábenga moto Motatoli ya Yehova?
Baoyo babengamaka Batatoli ya Yehova ezali kaka baoyo basakolaka nsango malamu ya Bokonzi ya Nzambe sanza na sanza. (Matai 24:14) Yango esangisi baoyo bazwá batisimo mpe baoyo bazwi naino batisimo te, kasi bakokisi masɛngami mpo na kobima na mosala ya kosakola.
Esɛngi moto apesa likabo ya mbongo mpo akóma Motatoli ya Yehova?
Te. Kopesa makabo ezali na ntina te mpo moto akóma Motatoli ya Yehova to bápesa ye mokumba moko boye na ebongiseli na biso. (Misala 8:18-20) Kutu, makabo mingi epesamaka kozanga ete moto oyo apesi yango ayebana. Motatoli mokomoko apesaka ntango, makasi mpe biloko na ye na mosala na biso na mokili mobimba na kotalela mposa mpe makoki na ye.
Ndenge nini toyebaka motángo ya Batatoli oyo bamipesaka na mosala ya kosakola?
Sanza nyonso, Batatoli bapesaka lapolo ya mosala ya kosakola na lisangá oyo bazali. Bapesaka yango kozanga ete bátinda bango.
Lisangá ebongisaka balapolo yango mpe etindaka yango na biro ya filiale. Na nsima, biro ya filiale etindaka balapolo nyonso ya mboka to teritware na bango na biro monene.
Na nsuka ya mobu nyonso ya mosala, motángo ya Batatoli ya mboka na mboka eyebanaka. Basangisaka mitángo yango nyonso mpo na koyeba motángo ya Batatoli na mokili mobimba. Lapolo ya mboka nyonso mpe makambo oyo basakoli bakutanaki na yango na mosala ya kosakola ebimisamaka na Buku ya mobu ya Batatoli ya Yehova. Balapolo yango elendisaka biso, kaka ndenge elendisaki bakristo ya siɛklɛ ya liboso oyo bazwaki balapolo ya ndenge wana.
Baoyo bayanganaka na biso kasi basakolaka te tobengaka bango mpe Batatoli?
Atako tobengaka bango Batatoli te, toyambaka bango na masangá na biso. Mingi na bango bayanganaka na Ekaniseli ya liwa ya Kristo oyo esalemaka mbula na mbula, yango wana motángo na bango eyebanaka soki tolongoli motángo ya Batatoli oyo bayanganaki na likita yango. Na 2016, bato 20 085 142 bayanganaki na Ekaniseli.
Bato mingi oyo bayanganaka na makita na biso te, toyekolaka na bango Biblia ofele na bandako na bango. Na 2016, toyekolaki Biblia na bato soki 10 115 264 sanza na sanza, boyekoli mosusu esalemaki na bato ebele na mbala moko.
Mpo na nini motángo ya Batatoli oyo guvɛrnema epesaka eleki oyo ya bino?
Mbala mingi, babiro ya guvɛrnema etunaka bato soki bazali bandimi ya lingomba nini mpo na koyeba motángo ntango bazali kosala resansema. Na ndakisa, Biro ya resansema, na Etats-Unis, elobi ete baankɛtɛ oyo basalaki ezalaki mpo na “koluka koyeba soki bato oyo bango batunaki bazali bandimi ya lingomba moko boye,” mpe babakisi ete motángo oyo bazwaki epesamaki “nakolanda makanisi ya bato, kasi te ndenge makambo ezali mpenza.” Nzokande, mpo tótya moto na molɔngɔ ya Batatoli ya Yehova, esengeli moto yango asakolaka mpe apesaka lapolo ya mosala na ye kasi asuka kaka te na komibenga Motatoli.
^ par. 2 Mobu ya mosala ebandaka na mokolo ya 1 ya sanza ya libwa tii na mokolo ya 31 ya sanza ya mwambe ya mbula oyo elandi. Na ndakisa, mosala ya mobu 2015 ebandaki mokolo ya 1/09/2014 mpe ekosuka na mokolo ya 31/08/2015.
Mobu ya mosala ebandaka na mokolo ya 1 ya sanza ya libwa tii na mokolo ya 31 ya sanza ya mwambe ya mbula oyo elandi. Na ndakisa, mosala ya mobu 2015 ebandaki mokolo ya 1/09/2014 mpe ekosuka na mokolo ya 31/08/2015.
Makambo mosusu
MITUNA OYO BATO BATUNAKA MINGI
Makambo nini Batatoli ya Yehova bandimaka?
Talá na mokuse mateya 15 oyo biso tondimaka.
BANANI BAZALI KOSALA MOKANO YA YEHOVA LELO OYO?
Ndenge nini Batatoli ya Yehova babongisaka mosala na bango ya kosakola?
Tolandaka ndakisa oyo Yesu atiká ntango azalaki awa na mabele. Wapi mwa mayele ya kosakola oyo asalelaki?
MITUNA OYO BATO BATUNAKA MINGI
Ndenge nini masangá ya Batatoli ya Yehova ebongisami?
Talá ndenge oyo tozwaka malako mpe batoli na nzela ya lisangá.